
luuenalis  satirarum  ultima  spuria  sit  an  non ,  ut  apud 
ueteres  iudicium  non  constitisse  scholiasta  nos  docet,  cuius 
ad  XVI,  1  haec  sunt  uerba:  „Ista  a  plerisque  exploditur 
et  dicitur  non  esse  Iuuenalis",  ita  per  totam  aetatem  re- 
centiorem  est  controuersia.  Nostro  autem  saeculo  longius 
progressus  est  C.  Kempfius,  qui  XV  quoque  satirae  aucto- 
rem  non  esse  Iuuenalem  in  Obseruu.  in  Iuu.  aliq.  loc.  in- 
terpr.  Berol.  1843  demonstrare  conatur x).  Postremo  no- 
uissimus  Iuuenalis  editor,  0.  Eibbeckius  non  solum  XV 
et  XVI  spurias  habet,  sed  praeter  eas  X ,  XII ,  XIII ,  XIV 
nomine  declamationum  a  reliquis  secernit,  quibus  insuper 
IV,  1 — 36  XI,  1 — 55,  alias  minores  particulas  ut  addita- 
menta  demit.  Contra  Heinrichium  et  Kempfium  traditionis 
fidem  luculenter  tuiti  sunt  W.  E.  Weber,  C.  Fr.  Herman- 
nus,  L.  DoeHenius.  Ostenderunt,  omnia  ea,  quae  illi  pro- 
tulerint,  stare  non  posse,  si  et  utramque  satiram  accurate 
compares  cum  reliquis,  neque  obliuiscaris ,  alteram  frag- 
mentum  tantum  esse,  utramque  a  poeta  aetate  prouectiore 
esse  scriptam.  Quod  cum  perspicerem,  eo  magis  miratus, 
quod  Ribbeckius  non  solum  eas   satiras,   quae  fortasse  le- 


!)  Vix  enim  comraemorandum  esse  censeo,  iam  G.  I.  Vossium, 
quem  in  hanc  disquisitionem  nullam  operam  contulisse  ex  ipsius  de 
illa  satira  verbis  apparet,  in  Tnstitt.  poet.  III  97,  tum  D.  Heinsium, 
de  sat.  Rora.  I,  62  paucis  verbis  eam  Iuuenali  abiudicasse.  Hein- 
richius  autem  suam  de  ea  suspitionem,  quam  in  editionis  uol.  II,  22 
profert,  ipse  pag.  498  remouit. 

uiter  percurrenti  miro  argumento ,  tractatione  neglegenti, 
oratione  languida  suspitionem  mouere  possint,  sed  etiam 
quattuor  alias,  quas  Iuuenalis  non  esse  nemini  adhuc  in 
mentem  uenit,  declamationes  posterioris  temporis  appella 
uit,  consilium  cepi,  ut  in  hanc  reru,  quantum  per  uires 
meas  liceret,  inquirerem.  Neque  me  fefellit,  huius  disqui- 
sitionis  difficuitates  ea  re  mirum  quantum  augeri,  quod 
Eibbeckius  causas,  quibus  permotus  Iuuenalem  tantopere 
transformatum  neque  iam  sui  similem  edidisset,  non  ex- 
posuit,  nisi  quod  in  praef.  exemplar  quoddam,  quod  casu 
sibi  in  manus  incidisset,  Iuuenalem  ita  exhibuisse  dicit.  — 
Haec  autem  uia  mihi  ingredienda  erat,  ut  ex  ipsarum 
Iuu.  satirarum  indole,  quid  de  Ribbeckii  declamationibus 
(nam  de  omnibus  Ribbeckianae  editionis  mutationibus  nos 
disputare  uetat  eiusmodi  dissertationum  ambitus)  statui 
posset,  hisce  pagellis  exponerem.  Dico  ex  ipsarum  sati- 
rarum  indole,  quod  causas  externas,  quibus  Iuuenali  eas 
possis  abrogare,  omnino  deesse  in  propatulo  est.  Nam 
quod  Ribb.  de  codice  aliquo  antiquo,  quem  exemplar  illud 
mirum  secutum  esse  putat,  suspicatur,  id  omni  uerisimili- 
tudinis  specie  destitutum  mihi  uidetur  esse.  Vt  autem 
unusquisque  codex  omnes  XVI  satiras  nostrae  aetati  tradit, 
ita  ueteribus  quoque  constitisse,  hasce  XVI  a  Iuuenale  esse 
scriptas,  inde  apparet,  quod  et  grammatici  antiqui,  prae- 
cipue  Seruius  et  Priscianus  ex  omnibus  XVI  uersus  Iuue- 
nalis  nomine  laudant  neque  ulli  harum  XVI  scholia  desunt 
Pithoeana,  quae  exeunte  saec.  IV  aut  ineunte  V  conscripta 
esse  haud  pauci  loci  sine  dubio  ostendunt.  Tantum  autem 
abest,  ut  ulla  res  in  VI  ultimis  satiris  commemoretur  aut 
tangatur,  quae  posterius  Iuuenale  tempus  indicet,  ut  com- 
plures  loci  (XI,  1.  XII,  75,  ss.  XIII,  17.  XV,  27.)  nullo 
alio  nisi  Iuuenalis  tempore  eas  ortas  esse  demonstrent. 
Restant  igitur  satirae  ipsae,  quibus  accurate  perspectis  et 
inter  se  comparatis  etsi  non  potest   euinci,    omnium  unum 

eimdemque  auctorem  esse  (cliligentiae  enim  felicitatique 
imitatoris  qui  umquam  possunt  constitui  certi  fines?),  tamen 
fortasse  id  perducetur  ad  uerisimilitudinem  summam  eam- 
que,  ultra  quam  in  talibus  quaestionibus  raro  tantum  pro- 
grecli  licet.  —  Tres  autem  partes  huius  dissertationis  esse 
uolui.  Nam  primum  uidendum  est,  num  quae  discrimina 
artis  metricae  cognosci  possint  inter  priores  satiras  et 
posteriores,  tum  de  eis  rebus,  quae  pertinent  ad  scribendi 
rationem  idem  quaerendum,  denique,  num  priorum  satira- 
rum  scriptoris  de  rebus  diuinis  humanisque  sententiae  dis- 
crepent  cum  eis,  quas  posteriores  satirae  continent. 


i. 

Cum  in  hac  prima  dissertationis  parte  id  sim  acturus, 
ut  demonstrem,  in  satiris  ed.  Ribb.  X  prioribus  eandem 
artem  metricam  reperiri,  atque  in  VI  reliquis,  priusquam 
ad  ipsam  rem  acceclam,  paucis  opinio  tangenda  esse  mihi 
uidetur,  quae  si  recte  se  liaberet,  oleum  et  operam  perdi- 
dissein,  cum  Iuuenalis  uersuum  componendorum  leges  quam 
accuratissime  indagare  studerem.  Nam  et  legi  et  audiui 
interdum,  Iuuenalis  uersus  reuocari  non  posse  ad  tam 
certas  definitasque  quae  in  eum  potissimum  conueni- 
rent,  leges,  quam  priores  Romanorum  poetas  dactylicos, 
et  hoc  ei  esse  commune  cum  omnibus  posteriorum  tempo- 
rum  poetis  latinis.  Et  uerum  quidem  est,  inter  poetas, 
qui  post  Augustum  uixerunt,  quod  attinet  ad  rem  metri- 
cam,  non  tanta  esse  discrimina,  quanta  praebent  Lucilii, 
Catulli,  Horatii,  Vergilii,  Ouidii  uersus.  Sed  multa  restant, 
quae   huius   uel   illius   posteriorum    poetarum   sint  propria. 

Sic  L.  Mueller,  De  re  metr.  poett.  lat.  primum  in  uniuer- 
sum  tres  omnium  post  Augustum  poetarum  dactylicorum 
classes  distinguit,  quarum  prima  in  uersibus  componendis 
sequitur  Ouidium,  altera  Vergilium,  tertia  Iuuenalem  tan- 
tum  et  Martialem  complexa  ambigua  est  inter  utrumque; 
tum  autem  accuratissima  disquisitione  instituta  permulta, 
quae  cuique  horum  posteriorum  poetarum  sint  propria, 
exponit.  Videmus  igitur  opinionem  illam,  de  qua  dixi, 
non  ita  ualere,  ut  nihil  fere  intersit  inter  posteriorum  tem- 
porum  poetarum  hexametros.  Ante  omnia  autem  caueas, 
ne  usque  eo  procedas,  quo  Haeckermannus,  qui  Philol.  XII, 
pag.  666  non  solum  dicit:  vFreilich  nimmt  es  Iuuenal 
ebenso  wie  andere  Dichter  der  silbemen  Latinitaet  mit 
dem  Metrum  nicht  eben  genauu  sed  etiam  putat  Iuuenalem 
metri  regulas  „mit  satirischer  Absichtlichkeit  um  des  Ef- 
fectes  wegen11  interdum  contemnere1).     Omnium  quae  affert 


*)  Vt  prius  comprobet,  hos  laudat  locos:  III,  232:  uigilando, 
IV,  147:  Getis  VII,  15  Bithyni  XV,  93  „Vascones  ut  fama  cst 
argumentis  talibus  usi.tl  Qui  omnes  excepto  primo  eam  ob  cau- 
sam  metro  claudicant,  quod  aut  malam  codicum  lectionem  (ut  IV,  147. 
VII,  15)  in  editionem  suam  recepit  aut  ipse  uersum  mendosum  (XV, 
93)  reddidit.  XV,  93  unius  uocabuli  Vascones  forma  dactylica 
mira  ei  uidetur  esse,  cum  in  Varr.  lectt.  p.  XVIII  haec  dicat:  „in 
metrico  nominum  propriorum  usu  Nostrum  licentius  versari, 
aliunde  certo  scimus  cf.  IV,  147.  VII,  15."  Sed  in  dactylo  Vas- 
cones  minime  offendere  possumus,  cum  non  solum  apud  Iuuena- 
lem  (u.  XV,  124:  Britones)  sed  etiam  apud  alios  poetas  complu- 
rium  gentium  barbararum  nomina  hanc  Graecam  nom.  plur.  quanti- 
tatem  ostendant.  u.  C.  L.  Schneider,  Formenl.  d.  lat.  Spr.  I,  2.  p.  307. 
Vix  autem  credibile  est,  eum  contra  auctoritatem  codicum,  qui  ali- 
mentis  et  elementis  praebent  in  eodem  uersu  argumentis 
ionicum  a  minori  esse  uoluisse.  Attamen  talia  recte  se  habere  mi- 
rum  non  est,  si  ei  credas  Iuuenalem  tantopere  omnes  uersuum 
componendorum  regulas  migrasse,  ut  censeas,  I,  52  Herciileias 
VI,  537  caduceo  etc.  ex  eius  ipsius  stilo  originem  ducere.  Quous- 
que  ueniamus,  si  tantas  licentias  poetae  concedimus,  ex  hisce  Hae- 
ckermanni  uerbis  apparet :    Vielleicht  entschuldigt  oder  rechtfertigt 

huius  anomaliae  exemplorum  unum  tantum  iure  eum  lau- 
dasse  concedo:  III,  232,  ubi  uigilando  breui  ultima  legi- 
mus.  Causam  huius  uitii,  quod  in  Senecae  quoque,  quae 
dicimtur,  tragoediis  occurrit,  cum  uincendo,  lugendo 
praebeant,  facile  intellegimus ,  si  consideramus ,  o  finalis 
correptionem  cum  usque  ad  Augustum  in  perpaucis  tantum 
nominibus  et  uerbis  apud  poetas  reperiatur,  inde  ab  eius 
tempore  ad  omnia  fere  nomina,  uerba,  aduerbia  in  hanc 
uocalem  exeuntia  paullatim  progredi.  Cum  etiam  eorum 
aduerbiorum  in  o  desinentium ,  quae  et  forma  et  significatio 
ablatiuos  esse  ostendunt,  ultima  syllaba  his  temporibus  corri- 
peretur,  facilior  iam  erat  transitus  ad  ablatiuorum  o  finale 
corripiendum.  Nihilominus  quinque  tantum  huius  correptio- 
nis  exempla  affert  L.  Mueller,  qui  ad  ea,  quae  supra  com- 
memoraui  mulcendo  tantum  et  laudando,  quae  apud 
Nemesianum  reperiuntur,  accedere  dicit.  —  Ad  uigilando 
illud  alia  quaedam  accedunt,  propter  quae  fortasse  dixeris 
Iuuenalem  uersus  neglegenter  composuisse.  Sed  horum 
numerus  cum  sit  perexiguus  et  similia  etiam  apud  optimos 
poctas  uideas,  Iuuenalem  iure  in  hoc  crimen  uocari  omnino 
nego.  Si  Eponam  (cf.  Prudent.  Apoth.  197)  VIII,  157, 
Vatfcano  VI,  344,  si  V,  45  et  VI  278:  ponere  et  tibi 
ante  zelotypus  scripsit,  horum  excusationem  habes  in 
eo,  quod  nominum  propriorum  et  uocabulorum  graecorum 
liberior    in    uersibus    est    usus,    uulgarem   autem    uocabuli 


sich  von  dem  eroHerten  Gesichtspunkt  aus  auch  der  proceleus- 
maticus :  strigilibus,  der  sich  nach  Jahn  in  den  MS.  Pw  findet 
und  s?'ch  in  den  vorpithoeanischen  Ausgaben  erhielt."  Tum  igitur 
ficri  posse  nobis  constabit,  ut  Juuenalis,  quod  nemo  unquam  poetaRo- 
uuuius  commisit,  quod  unicae  Sortes  illae  (quae  quamuis  hexametri, 
compositae  sunt  ea  ratione,  qua  Plautus  et  Terentius  uersus  suos 
composuerunt)  ostendunt,  in  hcxaraetro  arsin  in  duas  breucs  soluerit. 
Puto,  si  ulla  alia  in  re,  in  re  metrica  dictum  illud  aureum  Horatii 
ualere:  Est  raodus  in  rebus,  sunt  certi  denique  flnes, 

quos  ultra  citaque  nequit  consistere  rectum. 

Vaticanus1)  prosodiam  ne  admittit  quidem  hexameter.  Se- 
mel  tantum  repperi  Iuuenalem,  id  quod  plerique  classicorum 
poetarum  (neque  id  minore  cura,  quam  omnino  uocabulum 
in  breuem  uocalem  desinens  anteponere  duabus  consonis 
incipienti),  committere  timuerunt,  ultimam  uocabuli  uocalem 
breuem  produxisse  sequente  uocabulo  duabus  consonis  in- 
cipiente:  VIII  107  occulta  spolia.  Semel  pedem  se- 
cundum  uerbo  dactylico  implet:  X,  331  destinat.  opti- 
mus  hic  etc,  quod  tamen  uitium  praeter  antiquiores  Ca- 
tullus  quoque,  Horatius,  Cato,  Vergilius,  Propertius  commi- 
serunt.  —  In  duobus  tantum  rebus  maiore  libertate  usus 
est,  quam  ceteri  poetae  dactylici:  in  uersibus  spondiacis  et 
in  hiatibus  admittendis.  Versuum  enim  spondiacorum  et 
rarus  est  usus  apud  poetas  Latinos  post  Catullum  et  certis 
semper  legibus  adstrictus 2).  Tales  uersus  non  minus  XXXIII 
habet  Iuuenalis,  ita  tamen,  ut  fere  omnes  eis  legibus,  quae 
apud  plerosque  poetas  Latinos  ualent  obtemperantes  uerbis 
tetrasyllabis  aut  trissyllabis  concludantur  neque  simul  in 
pede  quarto  spondeum  admittant  (I.  52.  II,  145.  III,  17. 120. 
IV,  53.  VI,  71.  80. 156.  246.  296.  429.  465.  620.  VII,  218. 
VIII,  218.  IX,  111.  X,  88.  151.  304.  332.  XI,  68.  71.  133. 
138.  XII,  121.  XIII,  191.  XIV,  15.  165.  326.  329.  XV,  36.) 
Duo  tantum  sunt  uersus,  quorum  his  legibus  migratis  alter, 
111,273  „et  subiti  casus  improuidus,  ad  coenam  si"  etc. 
desinit  in  uocabulum  monosyllabum,  alterius,  V,  38  „Helia- 
dum  crustas  et  inaequales  berullo"  etc.  tres  ultimi 
pedes  e  tribus  constant  spondeis.  Neque  autem  hac  in  re 
unus  Iuuenalis  uituperandus,  sed  etiam  Ennius,  Lucretius, 
Catullus,  Vergilius,  Ouidius  alii  talia  commiserunt.  u.  Gr. 
Hermann  El.  doctr.  metr.  p.  349.  L.  Mueller,  De  re  metr. 
p.  145.  —  Hiatu  omnino  abstinent  plurimi  posteriorum  poeta- 


x)  u.  Lachmann  ad  Lucr.  p.  37. 

2)  u.  Viertel  De  uerss.  poett.  latt.  spondiacis,  Lips.  1863,  p.  4. 

rum,  ceteri  raro  tantum  eum  admittunt :  Iuuenalis  in  una- 
quaque  fere  et  priorum  et  posteriorum  satirarum.  Tredecim 
enim  hiatus  apud  eum  repperi:  quattuor  in  heplithemimeri : 
I,  151,  II,  26.  V,  158.  VIII,  241,  quorum  ultimus  ob  id  quo- 
que  notandus  est,  quod  (ut  am  in  linguam:  Prop.  111,32, 
45,  alia)  ultima  uocabuli  quantum  syllaba  caesura  pro- 
ducitur;  octo  in  penthemimeri:  111,70.  IV,  274.  468.  VIII, 
105.  X,281,  XII,  110.  XIV,  49.  XV,  126;  unum  in  trithe- 
mimeri:  XII  361). 


J)  Minime  autem  L;ichmannum,  qui  nimia  audacia  XII,  32: 
arbori  incertae  coniiciendo  liiatum  in  ultima  primi  pedis  syllaba 
creauit,  et  qui  eam  coniecturani  probauit,  Iahnium  sequendos  esse 
censeo,  praesertim,  cum  codd.  lectione  ne  minimum  quidem  mutata 
hic  locus  explicationcm  satis  aptam  admittere  mihi  uideatur.  Ex 
tanta  multitudine  eorum  uirorum  doctorum,  qui  hoc  uel  illo  mcdo 
eius  sententiam  elicere  conati  sunt,  plerique  a  Schurtzfleischio  usque 
ail  Ilermannum  aut  coactas  aut  quae  omnino  locum  habere  nequeant 
explicationes  et  coniecturas  protulcrunt,  unus  Maduigius  (Opusc.  II, 
p.  175)  proxime  accessit  ad  cum  recte  et  scribendum  et  explicandum. 
Quem  in  uniuersum  secutus  locum  sic  scribendum  esse  censeo  : 

cum  plenus  fluctu  medius  foret  alueus  et  iam, 

alternum  puppis  latus  euertentibus  undis, 

a r  b  o  r  i  s  i  n  c  e  r  t  a  e,  nullain  prudentia  cani 

rectoris  cum  ferret  opem,  decidere  iactu 

coepit  cum  uentis  etc. 
Prinium  cum  post  iam  conima  posuerim,  et  nimis  duram,  quam 
statnit  Maduigius  inter  et  et  iam  distinctionem  evitaui,  et  hoc  ad- 
verbium  aptissime  cum  arboris  incertae  coniunxisse  niihi  uideor. 
Gradatio  enim  fit  ex  u.  30  ad  uerba  arboris  incertae  u.  32> 
cum  ad  sunnuum  discrimen  res  sit  perducta,  si  non  solum  aqua  in 
nauis  alucum  ingruit,  sed  etiam  malus  ex  grauissima  iactatione 
(alternum  puppis  latus  eucrtentibus  undis)  iani  in  eo  est,  ut  cadat. 
Tum  cum  codd.  o)  scripsi  cum  ferret  pro  conferret,  ut  molestum 
asyndeton,  quod  Madu.  inter  priorem  et  posteriorem  protaseos  par- 
tein  reliquit,  in  anaphoram  ad  huius  loci  uim  aptissimam  mutem. 
Nequc  puto  sentcntiam  ca  re  obscuram  fieri,  quod  arboris  in- 
certae  dependentia,  utplenus  fluctu,  ex  eodem  uerbo  foret  a 
priore  hac  parte  enuntiati  seiuncta  sunt,  ucrbis  alternum  —  undis 
interpositis.  Cum  enim  liaec  verba  iutegrum  uersum  efficiant,  facile 
totius  protaseos  constructio  perspicitur. 


Vt  autem  in  hisce,  ita  in  ceteris  quoque  rebus  quae 
pertinent  ad  rem  metricam  discrepantia  statui  potest  nulla 
inter  priores  satiras  et  eas  quas  Kibb.  in  suspitionem  uo- 
cat.  Initium  capiamus  a  caesuris.  Vix  commemorandum 
esse  mihi  uidetur,  ut  apud  omnes  poetas  Latinos  ita  etiam 
in  hisce  XVI  satiris  longe  frequentissimam  esse  penthe- 
mimerim.  In  prioribus  X  satiris  aeque  atque  in  VI  poste- 
terioribus  octaua  tantum  aut  nona  pars  omnium  uersuum 
penthemimeri  caret.  Quae  et  hic  et  illic  aut  sola  regnat 
in  uersu  (ut  VIII,  261.  X,  46  etc.)  quod  tamen  rarius  re- 
peritur,  aut  coniuncta  est  cum  trithemimeri  (ut  II,  74.  XVI, 
55  etc),  cum  hephthemimeri  (ut  VII,  111.  XIII,  215  etc), 
cum  trithemimeri  et  hephthemimeri  (ut  II,  101.  XV,  10  etc), 
praeter  hos  uarie  cum  trochaicis.  —  Sequitur  hephthemi- 
meris,  praeter  penthemimerim  aut  coniuncta  cum  trithe- 
mimeri  (ut  II,  68.  XVI,  45  etc.)  aut  cum  trithemimeri  et 
tertia  trochaica  (ut  I,  120.  XV,  2  etc).  Karo  hephthemi- 
meris  horum  auxilio  destituitur,  sed  pariter  in  prioribus 
atque  in  posterioribus  satiris;  u.  I,  135.  VI,  327,  366  et 
paucos  alios  uerss.,  tum  X,  229.  XIV,  196.  256.  XV,  81. 
XVI,  34.  Nullus  autem  per  omnes  satiras  uersus  reperitur, 
ubi  hephthemimeris  cum  nulla  alia  caesura  coniuncta  sit, 
nisi  cum  tertia  trochaica  aut  cum  tertia  et  secunda  trochaica1). 
—  Interdum  harum  caesurarum  solis  tertia  trochaica  et 
trithemimeri  uersus   distinguitur,    tunc   autem   fere   semper 


x)  Quod  enim  attinet  ad  eas,  quae  cum  ea  coniuncta  sunt,  cae- 
suras,  haec  sex  hephthemimeris  genera  apud  poetas  latinos  L.  Muel- 
ler  p.  198  distinguit: 


quorum  tribus  ultimis  raro  tantum  utuntur. 

bucolica  caesura  aequabilitalis  causa  addita.  In  prioribus 
satiris  notandi  sunt  bi  uersus:  II,  146.  IV,  120.  VI,  192. 
VIII,  100.  267.  XI,  133,  in  posterioribus:  X,  278.  XIV,  137. 
242.  XV,  64.  116.  —  Singulares  uersus,  quibus  similes 
apud  Iuuenalem  reperire  nequii,  sunt  X,  358:  qui  spatium 
uitae  extremum»  inter  munera  ponat  et  XIV,  108 
inuiti  quoque  auaritiam  exercere  iubentur* 
Quos  duos  uersus,  quorum  pedes  III  et  IV  omni  carent 
incisione,  poetae  senectus  mihi  excusare  uidetur. 

Singularum  caesurarum  eadem  fere  est  frequentia  in 
prioribus  satiris  atque  in  posterioribus.  Repperi  enim  in 
quinquagenis  uersibus  satirarum 


priorum 

posteriorum 

trithemimeres         c. 

33 

32 

penthemimeres       c. 

43 

43 

tertias  trochaicas  c. 

5 

5 

hephthemimeres     c. 

32 

30 

bucolicas                c. 

28 

28 

Fortasse  parua  quae  uidemus  discrimina  inter  priores 
satiras  et  posteriores  plane  euanescent  omnibus  uersibus 
in  rationem  uocatis1). 

Caesurarum  earum,  quae  sunt  post  arsin  V  et  VI, 
rationes  accuratius  perscrutandas  putaui  cum  quod  his  effi- 
citur,  ut  accentuum  uersus  et  uocabulorum  congruentia  in 
fine  hexametri  desit,  tum  maxime  permotus  commentatione 
W.  Kocksii,  quam  ante  hos  duos  annos  edidit  in  progr. 
gymn.   Frid.-Guil.    Coloniensis.     Comparatis   poetis   dacty- 


*)  Sin  autem  discrimina  quacdam  etiam  tum  manerent,  hoc  nul- 

lius  esse  momenti  cx  eo  cernitur,  quod  inter  priores  quoque  satiras 

ea  non   desunt.     Si   exempli   causa  comparamus   satt.  I,  II,  III  cum 

IV,  V,  VI,  hosce  habebimus  per  quinquagenos  earum  uersus  numeros: 

trith.  penth.         tert.  troch.      hephth.  buc. 

I  —  III :  35  42  5  33  27 

IV— VI:         31  45  5  30  27 

licis,  qui  uixerunt  per  liberam  Romanorum  rempublicam  de- 
monstrat,  congruentiam  illam  accentuum  in  fine  uersuum 
quamuis  natura  accentus  linguae  latinae  effectam,  tamen  a 
singulis  poetis  plus  minusue  esse  appetitam.  Sed  exparte 
tantum  quaestionem  soluit,  cum  in  solo  pede  V  de  ac- 
centuum  congruentia  quaereret,  neque  quae  sit  ratio  huius 
congruentiae  in  VI  pede.  In  V  autem  pede  Ennii  hexa- 
metrorum,  qui  nobis  seruati  sunt,  uigesimam  partem,  Lu- 
cilii  quadragesimam  quartam,  Lucretii  ducentesimam  tri- 
cesimam,  Catulli,  cuius  uersus  omnino  sint  antiquiore  habitu, 
quinquagesimam  nonam,  Vergilii  rursus  ducentesimam  ui- 
gesimam  septimaru,  Ouidii  autem,  cuius  uersuum  pangendo- 
rum  ars  sit  summa,  sexcentesimam  undecimam  acentuum 
congruentia  carere  ostendit.  Quod  attinet  ad  Horatium, 
Persium,  Iuuenalem  satiricos,  Horatius  in  Sermm.  uel  ultra 
Lucilium  in  congruentia  illa  ante  caesuram  XIII  neglegenda 
recedit,  Persius  et  multo  magis  Iuuenalis  Vergilii  rationi 
appropinquant.  Horatius  enim  cum  in  Sermm.  caesuram 
XIII  trecenties  tricies  quinquies  admiserit,  86  harum  caesu- 
rarum  pedem  V  accentuum  congruentia  priuant1).  In  Epp., 
quippe  quarum  rem  metricam  omnino  maiore  diligentia 
tractauerit,  inter  191  caesuras  XIII  36  tantum  accentuum 
congruentiam  tollunt.  Persius  paulo  diligentior  est  in  ac- 
centuum  discrepantia  euitanda,  cum  in  35  uersibus,  qui 
caesuram  babent  XIII,  decies  tantum  eam  admittat.  Iu- 
uenalis  autem  non  amplius  24  uersus  eam  praebent,  quam- 
quam  232  caesuras  XIII  admittit.    Itaque  hoc  modo  accen- 


x)  Tria  enim  sunt  genera  huius  caesurae.  Partim  congruentiam 
accentuum  seruant,  quod  fit  aut  eo,  quod  elisio  uel  synaloephe  locum 
habet  (ut:  Nil  satis  est,  inquit,  quia  tanti,  quantum 
habeas,  sis)  aut  eo,  quod  monosyllabum  ante  caesuram  positum 
est  (ut :  Fafidius  vappae  famam  timet  ac  nebulonis), 
partim,  cum  polysyllabum  antecedit,  congruentiam  delent  (ut:  Non 
ego  namque  parabilem  amo  venerem  facilemque)  v.  Kocks 
1.  1. 

tuum  discrepantium  in  V  pede  numerus  ab  Horatio  ad  Iu- 
uenalem  minuitur: 

In  Hor.  satt.  VeG)   \   omnium  724(25)  ]   omn.  uerss. 

epp.  7io     f   uersuum  Vi«       f   praebet 

Pers.  satt.  7io     l    praebet  Ves       (    accentuum 

Iuu.  satt.  VieG?))   caes.  XIII.       Vieo      J   discrepantiam. 

Caesurarum,    quae  sunt  post   sextam  arsin,   et  accen- 
tuum  discrepantiae  eis  effectae  banc  repperi  rationem: 
In  Hor.  satt.  %        \   omnium  V20   \   omn.  uerss. 

epp.  ViaGw)F   uersuum  Vsa  f   praebet 

Pers.  satt.  Vis      (   praebet  Vios  1    accentuum 

Iuu.  satt.  Vis       |   caes.  XVI.  l  w   )   discrepantiam. 

Hic  Horatium  quidem  uidemus,  ut  in  V  pede,  ita  in 
VI  quoque  accentuum  congruentiam  in  Epp.  magis  appe- 
tiisse,  quam  in  Satt.  Sed  longe  aliter  res  se  liabet  apud 
Persium  et  Juuenalem:  Cum  ille  rarissime  tantum  discre- 
pantiam  admittit,  Iuuenalis,  ut  in  V  pede  tractando  Ver- 
gilii  Ouidiique  diligentiae  appropinquat,  ita  in  VI  pede 
mira  usus  neglegentia  procul  ab  eis  abliorret.  Repperi 
enim  in  Ouidii,  qui  fere  semper  polysyllabo  uersum  con- 
cludit,  Metamorpli.  non  amplius  tres  easque  consulto  adbi- 
bitas  (VII,  663.  XV,  30  31)  in  Aeneide  triginta  quinque 
accentuum  in  VI  pede  discrepantias. 

Si  Iuuen.  satt.  priores  comparamus  cum  posterioribus, 
et  hic  et  illic  duodecim  uersus  in  V  pede  accentuum  di- 
screpantiam  ostendunt;  neque,  cum  liic  numerus  tam  par- 
uus  sit,  magni  momenti  esse  censeo,  quod  in  prioribus  satt. 
duodecim  uersus  V202  omnium,  in  posterioribus  Vni  sunt, 
praesertiin  cum  in  VI  pede  utraeque  plane  consentiant. 
Ibi  enim  octoginta  quinque  priorum  satt.  uersus,  quadra- 
ginta  quattuor  posteriorum  accentuum  congruentia  carent: 
illarum  igitur  pariter  atque  harum  trigesima  fere  pars  om- 
nium  uersuum.  —  In  ipsis  autem  caesuris  XIII  et  XVI 
adhibitis  mira  est  consensio  inter  Iuuenalis  satt.     Nam   et 

priorum  et  posteriorum  satt.  VieG?)  omnium  uersuum  cae- 
suram  XIII,    Via  caes.  XVI  ostendit  *). 

Corssen,  Ueber  Aussprache  etc.  der  lat.  Spr.  II,  416 
comparatis  compluribus  poetis  Latinis:  „Aus  diesen  Zah- 
len,  inquit,  ergibt  sich,  dass  es  durchschnittlich  der  vierte 
bis  dritte  Theil  aller  Versstellen  war,  in  denen  Hochton 
und  Vershebung  in  Widerspruch  stand,  und  dass  dieses 
Verhaltniss  von  Ennius  bis  Claudianus  im  Ganzcn  dasselbe 
geblieben  ist.u  Quae  etiam  in  Iuuenaiis  satiras  cum  prio- 
res  tum  posteriores  ualent.  Nam  et  liic  et  illic  in  quinis 
denis  uersibus,  i.  e.  in  nonagenis  pedibus  uicies  septies 
fere  uel  uicies  octies  uocabulorum  accentus  non  cadunt  in 
arsin,  cum  singulae  uel  complures  horum  uocabulorum  syl- 
labae  accentu  carentes  in  arsi  positae  sint. 

Vt  autem  caesuris  turpibus  languidisque  uersuum  for- 
mam  foedare  Iuuenalis  timet,  itaque  hac  in  re  eorum  poe- 
tarum  numero  ascribendus  est,  qui  maiorem  curam  in  uer- 
sibus  componendis  adhibent,  sic  etiam  in  elisionibus  ad- 
mittendis  non  est  nimius,  ita  ut  uersus  eius  satis  sint  ex- 
pediti  et  perfacile  currant.  Duriores  omnino  non  reperies 
in  eius  satt. ,  ut  primae  uersus  syllabae  elisionem,  quae 
nouies  in  Hor.  satt.,  semel  apud  Persium  occurrit:  Neque, 
cuius  rei  item  apud  Horatium  compluria  sunt  exempla, 
in  ultima  uersus  syllaba  elidit2)  —  In  VI  arsi  sex  tantum 
admittit  elisiones  per  utramque  partem  satirarum  disper- 
sas:  I,  102:  ego  adsum,  II,  23:  Aethiopem  albus, 
159:  quidem  ultra,   XIV,   202:   Tiberim  ultra,   XV, 


x)  In  prioribus  enim  satt.  153  caess.  XIII,  196  caess.  XVI,  in 
posterioribus  79  caess.  XIII,  100  caess.  XVI  repperi. 

2)  Ne  quis  autem  mihi  obiiciat,  est  compluries  ab  eo  cum  uoca- 
bulo  antecedenti  in  fine  uersuum  confundi,  haec  synaloephe  potius, 
quam  elisio  communis  ei  est  cum  Verg.  Ou.  Pers.  et  omnibus  poste- 
rioribus  poetis.  Reiiciendum  autem  est,  si  C.  Fr.  Hermannus  contra 
codd.  VIII,  203  tridentem  et,  et  XIII,  82  Minervae  et  in  fine 
uersuum  ponit. 

155:  protegere  armis,  161:  neniore  umquam.  — 
In  ceteris  uersuum  sedibus  breues  syllabas  uarie,  sed  non 
nimis  saepe  per  omnes  satiras  elidit,  longarum  elisiones 
maxime  deuitat  eas,  quae  fiunt  in  thesibus,  cum  hic,  id 
quod  omnino  ueteribus  non  placuit,  saepius  in  breuibus 
syllabis,  quam  in  longis  elidendae  sint.  Sic  longas  uocales 
uel  diphthongos  in  I  thesi  quater  tantum  elidit:  I,  73.  VI, 
50.  VIII,  123.  XIV,  76,  in  II  semel:  X,  333,  mlllsemel: 
X,  284,  in  V  omnino  non  elidit.  In  IV  thesi  maiore  uti- 
tur  libertate  in  prioribus  atque  in  posterioribus  satiris,  cum 
illic  non  minus  decem  (III,  139.  311.  IV,  103.  VI,  435. 
VII,  52,  IX,  44,  86,  144.  XI,  107.  125)  hic  octo  (X,  132. 
221.  255.  XII,  118.  XIII,  24.  61.  XIV,  90.  XVI,  10)  eius- 
modi  elisiones  in  ea  admittat.  Quod  attinet  ad  arses,  in 
prioribus  satiris  sedecim  tales  elisiones  ostendit  arsis  II 
I,  168,  169.  II,  61.  III,  70.  210.  IV,  55.  V,  56.  104.  173. 
VI,  86.  182.  488.  550.  VII,  137.  195.  IX,  48.),  undeuiginti 
arsis  III  (III,  162.  166.  169.  171.  237.  V,  154.  VI,  256. 
327.  337.  366.  407.  424.  520.  597.  VIII,  169.  170.  IX, 
36.  103.  XI,  151.),  quattuor  arsis  IV  (II,  165.  III,  246.  V, 
120.  VIII,  109.),  duas  arsis  V  (II,  100.  IX,  114);  in  poste- 
rioribus  terdicies  elidit  in  arsi  II  (X,  21.  227.  341.  351. 
XII,  32.  77.  103.  108.  XIII,  89.  XIV,  24.  219.  XV,  148. 
XVI,  46.),  duodecies  in  arsi  III  (X,  203.  358.  XIII,  183. 
190.  XIV,  19.  77.  234.  245.  285.  XV,  129.  174.  XVI,  21.), 
bis  in  arsi  IV  (XIV,  216.  290.),  bis  in  arsi  V  (X,  52.  63.)  — 
Cum  poetarum  Latinoruni  alii  pedes  spondiazontes  omnino 
non  elidant  in  breuibus  uocabulis,  alii  plus  minusue, *)  Iuue- 
nalis  hisce  ascribendus  est.  Attamen  quater  tantum,  bis 
in  prioribus,  bis  in  postcrioribus  satiris,  hoc  genus  elisionis 
reperitur:  I,  73  aude  aliquid  VI,  50  paucae  adeo 
X,   333  Messalinae   oculis   XIV,    76   illi  eadem.  — 

l)  u.  Luc.  Mueller,  1.  1.  p.  286  ss. 

Iambica  uocabula  in  graui  syllaba  (nam  omnino  nullus  poeta 
Latinus  in  breui  iambicum  elisit  uocabulum x)  permultis 
poetis  Latinis  non  elidentibus,  Iuuenalis  V,  173  pati  his 
VI,  327  morae  impatiens  scribit.  Quorum  locorum  nu- 
mero  tam  paruo  suspitionem  mouere  nequit,  quod  in  poste- 
rioribus  satiris  eiusmodi  elisiones  non  inueniuntur.  —  Cretica 
uocabula  aut  hunc  in  pedem  exeuntia  omnino  non  elidit. 

Quod  attinet  ad  prosodiam,  Iuuenalis  ne  hic  quidem 
maiore  utitur  licentia,  ita  ut  neglegenter  eam  tractasse  dici 
possit,  et  hac  in  re  per  omnes  XVI  satiras  sibi  constat. 
Quas  cum  perlegimus,  ante  omnia  conspicua  est  o  finalis 
breuitas,  quae  in  omnium  generum  uocabula,  nomina,  uerba, 
particulas  per  ultima  liberae  reipublicae,  prima  imperatorum 
tempora  irrepsit.  Pauca  tantum  longae  o  finalis  (exceptis 
datiuis  et  ablatiuis)  exempla  apud  Iuuenalem  reperiuntur. 
Sic  omnium  substantiuorum  in  o  desinentium  non  amplius 
tres  singulis  locis  o  producunt:  nemo  XIV,  207.  et  sequen- 
tibus  duabus  consonis  ratio  VII,  I,  caupo  IX,  108.  Om- 
nino  nunquam  (praeter  occulta  spolia  VIII,  107)  Iuue- 
nalis  ultimam  uocalem  breuem  producit  sequente  uocabulo 
duabus  consonis  incipiente ,  nisi  etiam  sine  positione 
produci  potest.  Tales  productiones  o  finalis  praeter  lau- 
datas  tres  inueni:  I,  108  possideo  plus  VI,  371  ergo 
spectatos  VIII,  26  agnosco  procerem. — Verborum  haec 
decem  o  finale  longum  apud  Iuu  seruant:  ignor-o  111,43. 
iubeo  VI,  223.  uideo  395.  XIII,  118.  moneo  VI.  629. 
timeo  X,  84.  caueo  XI,  130.  taceo  XIII,  127.  repeto 
IX,  22.  nequeo  III,  42.  VII,  56.  ero  IX,  147.  —  Aduer- 
biorum,  quae  in  o  desinentia  Iuuenalis  usurpat,  dimidia 
fere  pars  ultimam  producit:  merito,  continuo,  adeo, 
ideo  semper  per  omnes  satiras,  ergo,  cuius  o  saepissime 
breuis   est,    III,  281.   IX,  82.     Hisce    adiungere  possumus 


l)  u.  Luc.  Mueller,  1.  1.  p.  284. 


—     15    — 

quandoque,  quod  semper  o producit,  cum  q u an d o  sem- 
per  ultimam  corripiat. 

Ad  hane  uocalis  o  fiuctuantem  quantitatem  accedit 
anceps  i  finale  datiuorum  mihi,  tibi,  sibi  et  aduerbiorum 
ubi,  ibi.  Fere  semper  breui  sunt  ultima,  longum  i  ubi 
et  ibi  nunquam  nisi  in  compositis  ubique  et  ibidem 
ostendunt,  mihi  autem:  I,  3.  II,  133.  VI,  454.  VIII,  24. 
XV,  98.,  tibi:  III,  199.  V,  128.  132.  VI,  60.  231.  IX,  93. 
X,  363.  XI,  75.  XII,  93.  XIV,  141.  158.,  sibi:  VI,  608. 
VII,  21.  171.  X,  201.,  pariter,  ut  uidemus,  in  prioribus  et 
in  posterioribus  satiris.  Cum  nunquam  ita  posita  sint,  ut 
duae  sequantur  mutae,  mutas  cum  liquidis  saepius  ante- 
cedunt,  interdum  ultima  producta:  VI,  283.  XI,  60.  XIV, 
56.  XV,  142. 

Cum  iam  supra  negauerim,  duas  primas  uocabuli 
consonas  nisi  uocabuli  in  uocalem  ancipitem  desinentis  ulti- 
mam  uocalem  apud  Iuuen.  producere,  restat  tantum,  ut 
quaedam  dicam  de  niuta  cum  liquida  ea,  quae  intra  idem 
est  uocabulum.  Numerus  eorum  uocabulorum,  ubi  uocalis 
hac  litterarum  coniunctione  non  producitur,  minimus  ex  hisce 
tantum  constat :  lacrima  (decies)  patruus,  patrius, 
patria,  patrimonia  (tricies  semel)  celebr — ,  caprea 
(bis)  Cyclops,  genetrix,  ocrea  (semel).  Plurimorum 
uocabulorum  ea  syllaba,  de  qua  agitur,  semper  est  longa. 
Quae  omnia  hic  enumerare  longum  est.  Eorum,  quae  sun- 
ancipitia  inter  correptionem  et  productionem  primum  not 
minanda:  ager,  pater,  sacer,  quorum  priores  syllabae  in 
cass.  obl.  saepissime  sunt  longae  per  omnes  satiras,  cor- 
ripiuntur  tantum:  IV,  27.  VI,  525  —  VIII,  244.  XIV,  36  — 
VI,  22.  tenebrae  et  uocabuli  aper  casus  obl.  tribus  locis 
e  et  a  corripiunt:  111,225  —  1,23.  141,  his  autem  tribus: 
XII,  18  — V,  167.  XV,  162  producunt.  uitreo  legitur  II, 
95.  uftro  V,  48,  peregrinus  IV,  127.  peregrinos  VI, 
298.  —  Vidinius  igitur,    ut   in  eis  quac  antea  tractauimus, 

ita  quod  attinet  ad  prosodiam  nullum  inter  priores  et  poste- 
riores  satiras  discrimen,  quod  uel  minimam  dubitationem 
de  eodem  omnium  satirarum  scriptore  moueat. 


ii. 

Accedentes  nunc  ad  alteram  huius  libelli  partem  pri- 
mum?  quod  attinet  ad  argumenta,  hinc  nullam  causam  reii- 
ciendarum  posteriorum  VI  satirarum  sumi  posse  contendimus, 
cum  C.  Fr.  Hermannus  (Zeitschr.  f.  Alterthumsw.  1844  p. 
73  ss.)  ostenderit,  XV  satirae  argumentum,  quod  facillime 
suspitionem  mouere  possit,  minime  discrepare  cum  Iuue- 
nalis  proposito,  ut,  quidquid  agant  homines  inde  ab  anti- 
quissimis  temporibus,  uotum,  timorem,  iram,  uoluptatem, 
gaudia,  discursus  libelli  sui  farraginem  faciat.  (u.  I,  81  ss.) 
Nimirum  Iuuenalis,  ut  poeta  Romanus,  praecipue  in  Ro- 
manorum  uitia  inuectus  est,  sed  propterea  negari  nequit, 
eum  facinus  in  longinqua  terra  a  barbaris  commissum  in 
iudieium  uocare  potuisse.  Satirae  autem  XVI  argumentum 
tantum  abest,  ut  posterioris  auctorem  temporis  indicet,  ut 
contra  id  ipsum  Iuuenali  sub  Traiano  et  Hadriano,  impera- 
toribus  belli  uictoriaeque  amantibus,  quasi  ultro  sese  obtu- 
lisse  rectissime  iam  W.  E.  Weber,  Die  Satiren  des  Iuue- 
nal,  p.  604  dicat.  Ex  reliquis  quattuor  satiris  de  sola  XII 
dissensionem  oriri  posse  puto.  Dicat  enim  quis,  non  esse 
satirae  Iuuenalianae  describere,  quomodo  poetae  amicus 
„praeter  pelagi  casus  et  fulminis  ictus"  euaserit  et  expri- 
mere,  quo  ille  gaudio  ob  salutem  huius  inexspectatam 
affectus  sit.  At  eodem  iure  postularem,  ut  sat.  XI  quoque, 
qua  Persicum  inuitat  ad  simplicem  cenam,   quam  describit, 

Iuuenali  abiudicaretur.  Nihiloniinus  Ribbeckius  hanc  inter 
spurias  esse  non  uult.  Xon  eis  rebus,  de  quibus  agitur, 
sed  ratione,  qua  res  tractantur,  satira  fit.  Mihi  autem  hoc 
aeque  pertinere  uidetur  ad  sat.  XII  atque  ad  XI.  Haec 
simplicitatem  eius  eenae,  ad  quam  amicus  uocatur,  et  ma- 
iorum  coniparans  cum  luxuria,  qua  Iuuenalis  tempore  epu- 
lahantur,  hanc  passim  perstringit,  illa  iam  u.  48,  s.  homi- 
num  auaritia,  quae  „argento  praeferre  caput  rebusque  sa- 
lutem"  non  audeat,  oblique  carpta,  inde  ab  u.  93  usque  ad 
iinem  inuehitur  in  miseram  captatorum  adulationem.  Et 
sane  sine  tali  fine  sat.  XII  non  esset  satira  Iuuenaliana, 
nunc  autem  tota  narratio  u.  18 — 82  nihil  est  nisi  longior 
digressio,  et  ipsa  satira  existit,  cum  tam  egregie  inter  se 
opponantur  uerum  et  sincerum  gaudium,  quo  amici  salus 
Iuuenalem  africit,  et  simulata  captatorum  ueneratio,  ita  ut 
mihi  quidem  uideatur  Iuuenalis  priorem  partem  ob  id  tan- 
tum  scripsisse,  ut  posteriorem  adderet.  Restant  satt.  X, 
XIII,  XIV,  quas  uix  uerbo  tangendas  csse  censeo.  Etsi 
enim  sat.  X  peruersas  cupidines  omnium  hominum ,  qui 
„sunt  a  Gadibus  usque  ad  Auroram  et  Gangen"  carpere 
uult,  tamen  semper  recurrit  ad  Romanos  et  exempla  sumit 
aut  ex  eorum  rebus  gestis  aut  ex  eorum  tunc  ipsum  mori- 
bus1).  Satirae  autem  XITI  et  XIV  aryumentis  non  magis 
abiudicantur  ab  Iuuenale  quam  decem  priores. 

Iuuenalis  satirae  aut  redactac  sunt  in  epistolarum 
formam,  quas  ad  certum  quendam  hominem,  quem  statini 
in  initio  appellat,  mitti  fingit,  aut  omnino  sinc  ccrta  allo- 
cutione   uitia   liuniana  carpunt       Nunc    uero   miretur    quis, 


])  Ita  etiam  in  satt.  XIII,  XIV,  XV  (XVI  enini  et  XII,  quod  attinet 
ad  argumenti  tractationem ,  magia  accedunt  ad  priorum  satirarum 
similitudinem),  quamquam  aut  magis  in  aniuersum  agunt  de  re  pro- 
posita  aut  rem  a  Romanis  prorsus  alienam  tractant,  tamen  plus  mi- 
Dusne  exemplis  ex  rebus  Romariis  praecipue  sui  ipsius  temporis 
sumptis  utitur. 

2 

quod  omnes  posteriores  satirae  inde  ab  XI  epistolarum 
speciem  prae  se  ferunt.  Qua  in  re  sane  offendere  posse- 
mus,  nisi  eam  ipsam  formam  cum  Iuuenalis  indole  maxime 
conuenientem  esse  perspiceremus,  X  priorum  autem  sati- 
rarum  non  solum  et  VIII  epistolam  ad  Ponticum  datam  et 
V,  Vlque  ita  esse  scriptas,  ut  luuenalis  in  illa  identidem 
Trebium  clientem,  in  bac  Vrsidium  Postumum  saepius  allo- 
quatur,  sed  etiam  in  reliquis  satiris  permulta  inesse,  quae 
baud  ita  multum  abborrent  ab  epistolarum  forma.  Vt  enim 
Persius  semper  a  re  proposita  aberrans  in  sententiis  gene- 
ralibus  et  a  rebus  ueris  remotis  uagatur,  ita  Iuuenaiis  eam 
rem,  de  qua  loqui  incepit,  non  plane  relinquit  idemque 
non  in  uniuersum  uitia  humana  insectari,  non  totum  genus 
bumanum  aut  populum  Romanum  castigare  solet,  sed  in 
singula  uitia  singulorum  aut  partis  alicuius  hominum  inue- 
hitur.  Interdum  etiam,  ut  uitia  quaedam  carpat,  ab 
unius  hominis,  quem  illa  damno  affecerunt,  condicione  pro- 
fectus  semper  ad  eam  recurrit.  (u.  satt.  III,  IX,  XIII).  Hic 
aut  ipse  quasi  in  epistola  hominem  illum  identidem  allo- 
quitur  (XIII),  aut  cum  eo  colloquitur  (IX),  aut  se  eius 
orationem  audientem  fingit  (III).  Saepius  eos,  de  quibus 
cum  maxime  sermo  est,  alloquitur,  duobus  tantum  locis 
paucis  uerbis  nouae  dicendi  formae  explicandae  gratia 
praemissis : 

V,  107:       ipsi  pauca  velim,  facilem  si  praebeat  aurem: 
XIV,  210:  talibus  instantem  monitis  quemcumque  parentem 
sic  possem  aclfari:  „dic,  o  vanissime",  etc. 

Aliis  pluribus  locis  statim  ex  tertia  persona  transit  ad  se- 
cundam:  I,  142.  II,  9.  61.  X.  166.  XIV,  137.  156.  Per- 
multis  locis,  "etiam  earum  satirarum,  quibus  epistolarum 
formam  dedit,  non  eum  alloquitur,  ad  quem  ea  quae  ante- 
cedunt  spectant,  sed  simulans  se  cum  homine  quolibet  collo- 
qui,  subito  secunda  utitur  persona :  1,73.  91.  11,66.  111,66. 
V,  25.  VI,  192.   VIII,  40.  95.   X,  90.    189.   205.  310.  329. 

346.   XIV,  267.  etc.     Horum   maxime  conspicuus  est  locus 
satirae  V: 

25  de  conuiua  Corybanta  uidebis. 

iurgia  proludunt,  sed  mox  et  pocula  torques 
saucius  et  rubra  deterges  uulnera  inappa. 

ubi  u.  25  lectorem  uel  alium  quemlibet  Iuuenalis  alloquitur, 

statim  autem  sequenti  uersu  Trebium,  ad  quem  per  totam 

hanc     satiram     sese     conuertit.     Etiam    XIV,    274,5    mibi 

equidem   prorsus   eadem   ratio  uidetur   esse,  quamquam  de 

hoc    loco    in    utramque    partem    disputari  potest.     Huc    id 

quoque   pertinet,    passim  numeri  singularis  imperatiuos  in- 

ueniri,  quibus,  quisquis  est,  appellatur:  aspice  II,  166.  X, 

193.  209.  accipe  VII,   36.  transi  VII,   190.  i  nunc  X, 

310.  —  Omnino   talibus   imperatiuis  per  omnes  satiras  uti 

solet,  ubi   ad   orationem   concitatiorem   transit:  aspice  V, 

80.  VI,    261.  XII,    61.   XIII,  76.   XIV,    275.   respice   II, 

44.  III,  268.  VI,  115.  accipe  III,  187.  XIII,  120.  XV,  31. 

cognosce  111,288.  audi  III,  115.  VI,  115.  XI,  64.  XII, 

24.    transi  III,    114.  i  nunc  VI,    306.  XII,    57.   (adde 

XII,  46.  XIV,  114.  XV,  47  et  cedo  VI,   504.  XIII,   210. 

uix  hisce  exemplis  annumeranda  sunt,  quod  utrumque  saepe 

etiam  apud  alios  scriptores  deposita  ui  imperatiua  omnino  ad- 

ucrbii  loco  pouitur.)     Vt  autem  Iuuenalis  multis  locis  unum 

quemlibet  alloquitur,  ita  alibi  sese  interpellari  ab  aliquo  fingit. 

Quod  multo  saepius  fieri,  quam  adhuc  editores  statuunt,  mihi 

quidem    constat.     Neque    hoc    fugisse    hunc    illum    eorum, 

ostendunt  lleinrichius  et  Ribbcckius,  quorum  ille  (ed.  t.  II 

]).  225)  VI,    53-59  dialogum  esse  uult,   hic  X,  346  „Nil 

ergo  optabunt  homines"  signis  additis  scribit.  Proficis- 

cendum    est    in   hac   quaestione  ab  eiusmodi  locis:  I,  150. 

VI,  346.  II,  70.  etc,  quorum  prioribus  ipse  Iuuenalis  dicit, 

fingere  se,   aliquem  illic  contradicere,  tertio  prima  persona 

aerbi  aestuo  non  Iuuenalem,   sed  Creticum  loqui  ostendit. 

Comparemufl   cum  liisce  I,  139  „nullus  iam  parasitus 

2* 

erit",  XIII,  180  „atuindictabonum  uitaiucundius 
ipsa"  et  uidebimus ,  eorum  plane  eundem  esse  habitum 
ac  supra  laudatorum.  XIII,  181  nempe  hoc  indocti  etc. 
prorsus  non  intellego,  quomodo  sint  explicanda,  nisi  statuas 
respondere  Iuuenalem  dubitationi  ab  altero  prolatae.  Ne- 
que  mirum  est,  alternos  sermoues  hic  locum  habere.  Nam 
et  supra  uidimus  sermonis  Iuuenaliani  habitum  ad  colloquium 
facilem  transitum  praebere  et  saepissime  sermones  satiris 
intexti  sunt  uerbis  inquit  uel  dicit  non  additis:  I,  101. 
125  s.  160  ss.  II,  70.  132.  IV,  130.  V,  7-1.  135.  l$o.  VI, 
219.  492.  642.  VII,  158  ss.  X,  67.  71.  81  ss.  XIV,  60  ss. 
Etiam  plures  interrogationum  earum,  quibus  luu.  ad  nouum 
quid  transire  solet  (VI,  60.  114.  136.  142.  161.  246.  286. 
VII,  98.  215.  VIII,  39.  183.  211.  X,  346.  XIII,  71.  174;, 
non  poetae  esse,  sed  alterius,  qui  eum  interpellat,  ex  ipsa- 
rum  indole  apparet.  Eibb.  eodem  iure,  quo  X,  346  „Xil 
ergo  optabunt  homines",  haec  quoque  enuntiata:  VI, 
136„Optinia  sed  quare  Censennia  teste  marito?", 
142„Cur  desiderio  Bibulae  Sertorjus  ardet?",  161 
„Nullane  de  tantis  gregibus  tibi  digna  uidetur?", 
286  ..Vnde  haec  monstra  tamen  uel  quo  de  fonte 
requiris?",  XIII,  174,  5.  „Xullane  periuri  capitis 
fraudisque  nefandae  poena  erit?"  signis  includere 
debebat.  Qui,  quaeso,  fieri  potest,  ut  Iuu.,  quippe  qui  tota 
satira  VI  Postumum,  XIII  Caluinum  alloquatur,  VI,  161. 
286.  XIII,  174,  5  quae  interrogationes  prorsus  e  Postumi 
et  Caluini  mentibus  profluunt  quibusque  ut  ab  aliis  pro- 
latis  statim  respondet,  non  ab  hisce  sed  a  semet  ipso 
proferri  fingat?  Xon  est  uerisimile,  eum  et  identidem  ad 
eos  se  conuertere  et  rursus  oblitum,  illos  se  adhortari, 
ipsum  secum  disputare.  —  Etsi  in  singuiis  partibus  eorum, 
quae  per  hasce  ultimas  pagellas  disputauiinus ,  locus  non 
dabatur  monendi,  nihil  prorsus  interesse  inter  priores  sa- 
tiras  et  posteriores,  tamen  id  quisque  ex  locis  supra  lau- 
datis  cognouerit. 

Cum  hac,  cle  qua  adhuc  eginius,  dicencli  ratione  arte 
cohaeret  omne  Iuuenaliani  sermonis  genus  latum  et  diffti- 
sum,  quod  licet  in  posterioribus  satiris  praeualeat,  nihilo- 
minus  in  prioribus  ubique  apparet.  Epistolicum  enim 
dicendi  genus,  quocl  semper  appetit,  ei  permittit,  ut  et 
singularum  satirarum  argunienta  quoqueuersus  plurimis 
uerbis  tractet,  et,  quoties  se  clet  occasio,  multa  alia  tangat, 
quae  ei  forte  se  obtulerint.  Hoc  luuenalis  dicendi  genere 
parum  intellecto  C.  Kempfius  inter  eas  causas,  quibus  sat. 
XV  spuriarn  esse  probare  uult,  praecipuam  profert  hanc, 
quod  complures  digressiones  totiusque  satirae  uerbositas, 
quae  et  omnino  mirum  teporem  ac  lentitudinem  et  in 
singulis  molestas  et  intolerabiles  tautologias  effieiat,  sibi 
cum  Iuuenalis  sermone  congruere  non  uideantur.  Cum 
cetera  argumenta  ab  eo  prolata,  tum  hoc  a  C.  Fr.  Her- 
manno  (Zeitschr.  ftir  Alterthumsw.  1844,  pag.  73  ss.)  et 
Doellenio  (Beitraege  etc.  pag.  217  ss.)  accurata  cum  prio- 
ribus  satiris  comparatione  mstituta  redargutum  est.  Lau- 
dauerunt  singulos  locos,  ubi  idem  fusius  dicendi  genus 
apparet,  et  Doellenius  sat.  XV  comparauit  (pag.  415  s.) 
cum  XII,  cuius  simillimum  sermonis  habitum  ostendit  Sed 
hac  comparatione  nunc  nihil  proficimus,  cum  sat.  quoque 
XII  sit  inter  Ribbeckii  declamationes.  Ostendendum  est, 
omnium  sex  posteriorum  satirarum  languorem  et,  si  hoc 
uerbo  uti  uis,  loquacitatem  non  eo  nos  posse  perducere, 
ut  Iuuenalis  eas  esse  negemus.  Et  profecto  si  rem  accu- 
rale  perspicias,  omnium  eorum,  quae  posteriorum  satirarum 
languorem  efficiunt,  elementa  ubique  per  priores  cognosces. 
Tuuenalis  uersus,  quos,  ut  ipse  bene  intellegit,  natura  ei 
negauit,  facit  indignatio.  llaec  poetico  ingenio  deficiente 
ad  rhetoricam  disciplinam  se  conuertit  et  ita  per  omnes 
satiras  plus  minusue  mirus  ille  exoritur  stilus,  qui  summum 
sententiarum  ardorem  et  grattitatem  coniungit  cum  languida 
ac    <liffusa   dictione.      In   ultimis    satiris ,    quas   Iuuenalem 

summa  senectute  scripsisse  constat,  haec  senili  loquacitati 
aptissima  manet,  illa  magis  magisque  recedunt,  sed  cum 
modo  hic,  modo  illic  nobis  ocurrant,  eundem  ac  priorum 
satirarum  scriptorem  ostendunt.  Quantopere  Iuuenalis  stilus 
ubique  sibi  constet,  permulti  omnium  satirarum  loci  osten- 
dunt,  ubi  eandem  rem  aut  affinibus  uocabulis  uel  enuntia- 
tis,  aut  ueris  tautologiis,  aut  figura  quam  uocant  ev  Slol 
SvoXv  exprimit.  Yerum  quidem  est,  locos,  qui  per  tot 
uersus,  ut  XII,  62 — 67.  XVI,  25 — 34  pluribus  enuntiatis 
eandem  semper  sententiam,  etsi  non  eisdem  uerbis  nec 
sine  paruis  mutationibus,  repetant,  non  facile  in  prioribus 
satiris  inueniri,  sed  simillimo  habitu  sunt  III,  26 — 28. 
VII,  41,  2.  53 — 55.  135 — 7  etc.  Eiusmodi  locos  minus  late 
patentes  per  omnes  satiras  reperies.  Maximam  quidem 
partem  tautologiae  crimen  effugiunt,  cum  aut  eandem  rem 
affinibus  uocabulis  uel  enuntiatis  congestis  declarent  (I,  67,  8. 
98.  128,  9.  II,  14,  64.  III,  188,  9.  268.  IV,  37,  8.  84.  V,  1. 
48.74,5.  104—6.  132,3.  VI,  11.  21.  29.  50—52.83.  88,9. 
211.  385—8.  457.  467.  471.  536.  598,  9.  650.  VII,  90,  1. 
207.  VHI,  61.  64.  88.  272.  IX,  70.82.127.  XI,  8.  28.  — X, 
29  s.  49.  50.  58.  110.  116,  7.  129.  143.  191  ss.  244,  5.  XII, 
7—9.  48.  XIII,  9  s.  143.  230—2.  236.  XIV,  1,  2.  13,  4.  36,  7. 
120.  187.  188.  236.  327.  328,  9.  XV,  11,  2.  24,  5.  29.  33,  4. 
40.  41.  55.  95,  6.  XVI,  55),  aut  nunc  prioris,  nunc  posterioris 
sententiae  uis  latius  pateat  (I,  42.  III,  48.  IV,  117,  8.  VI, 
87.  186,  7.  XIII,  196.  202,  3.  XIV,  250.  XVI,  15.  —  VI,  22,  3. 
Vm,  83,  4.  —  XIV,  261,  2.  XV,  126),  aut  prior  sententia 
posteriore  explicetur  (III,  95  ss.  226.  312  ss.  VI,  41  ss. 
206,  7.  VII,  48,  9.  XI,  75,  6.  117.  —  X,  74,  5. 151,  2.  XII, 
13,  4.  44,  5.  XIII,  5,  6.  24,  5.  29  s.  205.  XV,  147),  aut  gra- 
datio  locum  habeat  (1,65.  111,34,5.  128,9.  271,2.  VI,  95. 
223.  374.  532.  VIII,  81,  2.  IX,  21,  2.  79.  —  X,  12,  3.  361. 
XIV,  3.  27.  54.  230.  303.  XV,  47,  8.  59  s.)  Sed  eo  cri- 
mine   liberari  non   posse   uidentur :    II,  80.    102.    III,  26. 

135,  6.  287.  IV,  152.  VI,  25.  139.  200.  237.  268.  2$$.  311. 
359.  493.  658.  VII,  3.  48,9.  53,  ss.  84,  5.  VIII,  50.  71,  2. 
80,1.  IX,  43.  71,2.  106.  X,  9  s.  112,3.  188.  348.  XIII,  28. 
189  s.  240.  XIV,  16,  7.  31.  42.  56.  188.  281,  2.  XV,  2ii. 
79.  129  s.  XVI,  35.  Figurae,  quani  uocaruus  £v  dia  SvotVj, 
haec  exenipla  sunt  maxime  conspicua:  1,72:  per  famam 
et  populum,  III,  11:  ueteres  arcus  madidamque 
Capenam,  169:  ad  Marsos  mensamque  Sabellam, 
211 :  hospitio  tectoque,  V,  34:  patriam  titulumque, 
VI,  84:  prodig-ia  et  mores,  VIII,  251:  ad  Cimbros 
stragemque,  IX,  47:  dignum  cyatho  caeloque, 
XI,  49:  Baias  et  ad  ostrea.  —  X,  152:  Alpemque 
niuemque,  177.  amnes  epotaque  flumina,  XII,  60: 
cum  reticulis  et  pane,  85:  molles  focos  glebam- 
que  uirentem,  XIII,  145:  incendia  sulpure  coepta 
atque  dolo,  167:  Thracum  uolucres  nubemque  so- 
uorain,  XIV,  9:  nebulone  parente  et  cana   gula. 

llaud  ita  raro  per  omnes  satiras  inuenias  longas  rerum 
personarumue  enumcrationes,  quarum  etsi  nonnullae  aptissi- 
mae  sunt  ei  rei,  de  qua  agitur,  ut  X,  191  ss.  276  s.  XV, 
5t)  ss;  I,  85,  6.  III,  63  ss.,  et  aliae  satis  graphice  aliquid 
depingunt,  ut  II,  149  ss.  VI,  162;  X,  191  ss.  XV,  56  ss., 
plcraeque  tamen  nihil  sunt  nisi  artiticium  rhetoricum,  quo 
sententia  uniuersalis  pluribus  exemplis  exprimitur:  I,  75,6. 
III,  7  ss.  31  ss  IV,  121,2.  VI,  289  ss.  352  ss.  VII,  11,  2. 
67,  8.  133.  VIII,  100  ss.  IX,  103  ss.  X,  35.  64.  79.  94,  5. 
131,2.  133  ss.  XIII,  23  ss.  XIV,  307,  8.  Sic  saepe  pluribus 
nominibus  enumeratis  ccrtam  classem  hominum  sipiiricat: 
II,  145  ss.  VI,  26n,  6.  VII,  94,  5.  VIII,  3  ss.  XI,  90  ss.  124 
ss.  XIV,  180,  1.  XV,  65,  6.  124,5  etc.  Haec  omnia  ex  sua 
quidcm  partc  nomiihil  conferunt  ad  fusum  tractumque  Iu- 
uenalis  genus  dicendi. 

Hoc  autem  non  solum  singularum  cnnntiationuin  uer- 
bnsitate  et  languore  cfficitur,  sed  etiam  permultis  digrcssio- 


—     24     — 

nibus,  quibus  aut  eas  sententias,  quas  forte  tetigit,  longius 
quam  pro  satirarum  concinnitate  persequitur,    aut   plane   a 
proposito  aberrat.    Harum  ambitus  est  cliuersissimus.    Saepe 
uno  tantum  uersu  constant,  liaud  raro  autem  per  complures 
sese  extendunt.     Eis,   quas   C.  Fr.  Hermannus  (Zeitschrift 
f.  Alterthw.  1844  p.  73  ss.)  cum  XV,  13—26,  65—72  com- 
parat:  II,  102—9.  III,  12—20.  IV,  95— 103.   VI,    10—21. 
VII,  189—201.  VIII,  100—110.  X,  174—184.  XI,  82—89, 
facile  multae  aliae  addipossunt:  1,40—44.  91 — 93.  137,8 
II,  143—148,  III,  172—179.  IV,  46—56.  V,  19—23.  36,  7 
97,8.  VI,  23,  4.  94— 102.  376— 378.471— 474.  VII,  90— 92 
135—138.  VIII,  54,  5.  113—126.  IX,  18—20.  79  s.  X,31,2 
36—46.  95—97.  183,  4.  302,  3.  XII,  (u.  Doellen,  Beitr.  p 
334)  24—29.   40—42.   48,  9.  57—61.   76—79.    106—110 

XIII,  2— 4,  42—59.  75,6.  131—134.  187—192.  199—208 

XIV,  23,  4.  117,  8.  XV,  110—112.  XVI,  4—6  etc. 

Nunc  autem  permultis  locis  Eibbeckius  strictiorem  ma- 
gisque  pressum  habitum  ita  dare  conatur,  ut  singulos  uer- 
sus  aut  longiores  digressiones  eiiciat.  Sed  etsi  uera  haec 
esset  medendi  ratio,  nihilominus  parua  tantum  ex  parte 
operi  suffecisset.  ISfam  muito  plures  loci  restant,  quibus 
eodem  uitio  laborantibus  medela  omnino  afferri  nequit  nisi, 
id  quod  iam  Ribb.  incepit,  Iuuenalis  plane  mutiletur  et 
speciem  a  se  prorsus  alienam  induat.  Nostro  saeculo  alii 
alios  uersus  ut  superuacaneos  atque  ineptos  Iuuenali  abiu- 
dicauerunt.  Quorum  duas  quasi  acies  distinguas,  alteram 
eorum,  qui  quam  plurimos  locos  uersibus  spuriis  foedatos 
esse  uoluerunt,  ex  quibus  primus  Pinzger  in  uniuersum 
modum  tenuit7  Heinrichius  autem  et  Ribbeckius  sine  fine 
modoque  uersus  eiecerunt.  Altera  ex  parte  W.  E.  Weber 
omnes  Heinrichii  atheteses  ut  uanas  reiecit  ratus,  quan- 
tumuis  scio,  Iuuenalem  liberum  a  glossematis  traditum  esse, 
0.  Iahnius^et  C.  Fr.  Hermannus  totum  eius  dicendi  genus, 
etiam  uersus   superuacaneos  languidosque  tueri  atque   eos 

tantum  eiiciendos  esse  censuerunt,  quos  retineri  non  posse  cer- 
tissimae  causae  euidenter  demonstrarent. — In  hac  quaestione, 
ut  semper  cum  de  incorrupta  scripti  cuiuslibet  integri- 
tate  agitur,  proficiscendum  est  a  codicibus.  Ex  quibus  cum 
omnino  Pithoeanum  summae  esse  fidei  constat ,  tum  hac 
quoque  in  re  locum  suum  tenet.  Cum  enim  eos  uersus, 
qui  in  eo  desunt,  in  editionibus  autem  leguntur:  V,  91. 
VI,  126.  308.  558,  9.  632.  3.  —  nam  qui  praeterea  a  pau- 
cissimis  codicibus  deterioribus  traduntur,  eos  nullius  esse 
antiquae  fidei  per  se  patet  — ,  multi  codd.  deterioris  classis 
aut  omittant  aut  modo  huc  modo  illuc  transponant,  appa- 
ret,  omnes  a  Pithoeano  omissos  uersus,  cum  in  illo  codice, 
ex  quo  solus  Pith.  originem  duxit,  omnino  non  inessent, 
reliquorum  omnium  codicum  archetypum  in  margine  tan- 
tum  habuisse  (u.  schol.  Vallae  ad  VI,  632,  3:  lii  duo,  in- 
quit  Probus,  versicidi  in  aliis  non  sunt).  Longe  alia  -est 
reliquorum  codd.  condicio.  Praeter  VI,  126.  VIII,  7  enim 
pauci  tantum  codd.  singulos  uersus  non  habent  eosque 
igitur  .longe  posteriore  tempore  perdiderunt.  Vnius  VIII,  7 
similis  est  condicio  atque  uersuum  supra  laudatorum,  cum, 
ut  VI,  126  quoque,  in  omnibus  deterioris  generis  codd.  ex- 
ceptis  rccentioribus  quibusdam  dcsit.  Dicat  nunc  quis,  ut  fere 
semper,  ita  hac  quoque  in  re  Pithoeani  probatam  auctoritatem 
secutis  septem  illos  uersus,  quos  in  eo  non  legimus,  spurios 
nobis  habendos  esse.  Sed  miro  modo  ante  omnia  ipse  ille 
uersus,  quem  neque  Pith.,  neque  longe  plurimi  reliquorum 
codd.  tradunt:  VI,  126,  nos  prohibet,  ne  temere  hoc  iudi- 
ciiun  faciamus.  Eo  enim  loco,  quo  eum,  quem  paulo  infe- 
rius  in  uetustis  codd.  Pulmannus  et  Io.  Cuspinianus  lege- 
runt,  Henninius  posuit,  uix  potest  desiderari,  cum  caput 
sit  totius  criminis,  quo  Iuuenalis  damnat  Messalinam.  Etiam 
VI,  558,  9,  quibus  omissis  u.  557  nimis  nudus  exilisque 
esset   pro    [uuenalis   indole1),  non  facile  abesse  possint,  et 

l)  Quod  autem  ad   Ptolemaeum   Scleucum    mathematicum   illura, 
quo  suadente  Otho   rerura  potitus  est  (Tac.  Hist.  I,  22.  Plut.  Galba 

VI,  308  paene  opus  est  ob  sequentes  plurales  ponunt  etc. 
VI,  632,  3  et  V,  91  superuacanei  quidem  sunt  et  prior 
locus  ob  papas1)  fortasse  et  quae  peperit2)  suspitionem 
possit  mouere,  sed  V,  91  omni  suspitione  caret,  cum  super- 
uacaneum  eum  esse  apud  Iuuenalem  offensioni  esse  nequeat, 
ater  autem,  quod  plerique  codd.  praebent,  commune  apud 
poetas  serpentum  uenenique  epitheton  sit.  cf.  Hor.  Od.  III, 
4,  17.  Verg.  Georg  I,  129.  II,  130.  Ou.  Met.  I,  63.  Cum 
igitur  in  VII  illis  satt.  V  et  VI  uersibus  (nam  de  VIII,  7 
infra  uidebimus)  grauiores  causas  inesse  non  uiderimus, 
cur  Iuuenalis  eos  esse  negaremus,  nihil  nos  prohibere  uide- 
tur,  quominus  iibrarios  ex  ipsis  satiris  eos  in  marginem 
transposuisse  statuamus,  et  V,  91.  VI,  308.  558,  9.  632,  3 
quidem  ut  superuacaneos,  VI,  126  autem  propter  obscoenam 
sententiam  remouisse. 

Cum  ita  uiderimus,  codices  nos  non  docere,  uersus 
quosdam  esse  spurios,  nihil  restat,  nisi  ut  ad  ipsos  uersus 
accedamus  et  uideamus,  quale  de  se  ipsi  iudicium  faciant, 
Nam  ut  codd.,  ita  scholiorum  et  grammaticorum  auxilio  in 
hac  quaestione  destituti  sumus,  cum  horum  temporibus  uer- 
sus  saec.  II  aut  III  ab  interpolatoribus  additi  dignosci  uix 

23.  Suet.  Otho  4.  6),  u.  558,  9  alludi  interpretatores  recte  .statuere 
uidentur,  quis  est  quin  concedat,  non  minus  uerisimile  esse,  Iuue- 
naleni  eas  res  gestas  commemorare,  quarum  in  tempora  ipsius  iuuen- 
tus  incidit,  quam  ex  Tacito,  Suetonio,  Plutarcho  uersus  nostros 
oriundos  ab  interpolatore  quolibet  hic  additos  esse. 

x)  Papas  ecim  quod  uocabulum  in  media  aetate  idem  significat 
ac  paedagogus,  ante  hunc  Iuu.  locum  numquam  ita  usurpatur.  u. 
Du  Cange,  Gloss.  s.  u. 

2)  In  iis  enim,  quae  antecedunt,  de  nouercis,  non  de  matribus 
sermonem  esse  Paldamus,  in  Zeitschr.  f.  Alterthumsw.  1838,  p.  1143. 
monuit.  Quod  nihil  ualere  ad  suspitionem  de  hisce  uerss.  mouen- 
dam,  iam  Heinrichii  uera  huius  loci  interpretatio  ostendit.  Grada- 
tionem  enim  grauissimam  fieri  uideas  ex  natis  de  pellice  (u.  627)  ad 
priuignos,  denique  ad  ipsius  feminae  liberos  ex  mortuo  marito  par- 
tos,  de  quibus  u.  629  pupillis  nominatis  in  eis  quae  secuntur, 
sermo  est. 

potuerint,  uersus  igitur  suspectos  ab  eis  laudari,  nihil  nisi 
tum  in  Iuuenalis  satiris  eos  esse  lectos  demonstret.  Scholia 
quidem  nonnullos  uersus  interpretantur,  qui  quin  spurii  sint 
dubitari  nequit.  Transeamus  igitur  ad  breuiter  recensendos 
uersus  a  Ribbeckio  Iuuenali  abrogatos. 

I,  14:     exspectes  eadem  a  summo  minimoque  poeta. 
etsi  deesse  potest,  tamen  ad  antecedentia  nouum  quid  addit 
eaque  gradatione  cumulat.    cf.  VII,  154.   XII,  55,  6.  XIII, 
183  etc.1) 

I,  137,8:   nam  de  tot  pulchris  et  latis  orbibus  et  tam 

antiquis  una  comedunt  patrimonia  mensa. 

non  magis  suspecti  esse  possunt,  quam  VII,  77,  8.  194  ss. 
VIII,  73.  X,  303.  XII,  36  etc.  Saepissime  enim  Iuuenalis 
eorum,  quae  dicit,  causam  affert,  quae  si  abesset,  minime 
eam  desiderares.  Ad  pluralem  comedunt  facilis  ex  iace- 
bis  est  transitus,  cuius  multa  alia  exempla  possunt  inue- 
niri:  u.  II,  106,  7.  VII,  229,  237,  242.  IX,  105  etc.  Orbes 
pretiosi  et  singulari  arte  facti  XI,  122  describuntur  ncque 
ibi,  quin  uerbo  latus  magnitudo  signiticetur  eorum,  omit- 
titur.  —  Eiusdem  generis  atque  hic  locus  sunt  VIII,  54,  5. 
XI,  161.  176 — 178,  quos  omnes  Ribb.  non  maiore  iure  eiicit. 

II,  102,3:  res  memoranda  nouis  annalibus  atque  recenti 

historia,  speculum  ciuilis  sarcina  belli. 

tantum  abest,  ut  glossematis  speciem  prae  se  ferant,  ut 
summa  eorum  ironia  eos  et  totius  loci  habitu  aptissimos 
reddat  et  non  interpolatoris,  sed  ipsius  Iuuenalis  esse 
ostendat.  Aut  pro  appositione,  eis,  quae  praecedunt,  ad- 
iecta  habcas,  aut  ucrbum  finitum  deesse  statuendnm  est, 
quod  saepissime  per  omnes  satiras  notes. 

J)  Si  hic  ut  in  eis  quoque,  quae  proxime  secuntur,  etiam  poste- 
riorum  satirarum  uersus  laudo,  uidcor  mihi  id  iure  quodani  assu- 
mere ,  cuin  eas  non  posterioris  temporis  declamationes,  sed  ipsius 
Iuuenalis  satiras  esse,  partim  iam  demonstratuin  esse  partim  eis 
quac  secuntur,  demonstratum  iri  putem. 

II,  108,9:  quod  nec  in  Assyrio  pharetrata  Seinirainis  orbe, 
maesta  nec  Actiaca  fecit  Cleopatra  carina. 

poetae  satirico  minime  sunt  abrogandi.  Otbonis  mollities 
effeminata  in  multo  maiorem  uituperationem  mcidit,  si  ne 
mulieres  quidem  luxuriosas  eum  aequasse  computes.  Tales 
sententias  secundarias,  quae  etsi  sunt  superuacaneae,  nihi- 
lominus  magna  eis  inest  uis  satirica,  habeas  I,  129  ss.  V, 
36,  7.  X,  250  etc.     Quibus  addi  potest 

VI,  188:  cuni  sit  turpe  magis  nostris  nescire  Latine. 
quem  uersum  auctore  Barthio  (Aduerss.  XXIV,  5)  Euper- 
tius,  Pinzger,  denique  Bibbeckius  spurium  esse  putant. 
Quod  Pinzgero  ex  loco  Ciceronis  (Brut.  c.  37)  hoc  glossema 
originem  duxisse  uidetur,  id  ipsum  contra  eum  facit.  Xam 
constat,  Iuuenalem  saepius  ad  priorum  scriptorum  locos 
respicere.  (u.  commentarios).  Heinrichius,  quem  hunc  uersum 
aliis  suspectum  defendisse  miror,  „magis",  in  quo  Euper- 
tius  offendit,  rectissime  comparatiui  „potius"  uim  hic  ha- 
bere  intellegit. 

II,  143 — 148:  uicit  et  hoc  monstrum  tunicati  fuscina  Gracchi, 
lustrauitque  fuga  mediam  gladiator  harenam : 
et  Capitolinis  generosior  et  Marcellis 
et  Catuli  Paulique  minoribus  et  Fabiis  et 
omnibus  ad  podium  spectantibus,  his  licet  ipsum 
admoueas,  cuius  tunc  munere  retia  misit. 

a  totius  satirae  II  argumento  plane  esse  alienos  negari 
nequit  minimeque  dubitarem  tale  additamentum  cuilibet  alii 
scriptori  abiudicare.  Sed  aestimationis  normam,  qua  hos 
uersus  metiamur,  in  Iuuenalis  satiris  plane  nobis  deesse 
censeo.  Tanta  enim  multitudine  digressionum  et  superua- 
caneorum  additamentorum,  quae  plus  minus  cum  eis,  quae 
antecedunt,  cohaereant,  uix  dici  potest,  unum  alterumue 
tantopere  abhorrere  ab  eis,  quibus  est  mterpositum,  ut  pro 
glossemate  sit  habendum.  Xostro  quidem  loco  Iuuenali, 
cum  tantam   foeditatem  carperet,    facile  in   mentem    uenire 


—     29     — 

potuit,  unum  tantum  esse,  quo  Romae  tale  monstrum  uin- 
ceretur:  fuscinam  Gracchi.  Compluries  in  hoc  morum  cor- 
ruptorum  signum  inuehitur  et  summum  cleclecus  eum  ha- 
buisse,  Romanum  nobili  genere  natum  rei  gladiatoriae  operaui 
clare  VIII,  199  ss.  ostenclunt.  Omnino  huiusce  loci  habitas 
tantopere  ad  nostri  similitudinem  accedit,  ut  ipse  nulli 
suspitioni  obnoxius  hos  quoque  uersus  Iuuenali  uindicet. 
cf.  etiam  VI,  133—135.     Cur  III,  104: 

non  sumus  ergo  pares:   melior  qui  semper  et  omni 

uucis  circumclusisset,  0.  Iahnius,  cum  ante  annum  sat.  VII 
interpretaretur,  firmissimis  argumentis  demonstrauit.  Prae- 
terquam  enim ,  quod  hie  uersus  totam  Graeculi  descriptio- 
uem  plane  interrumpit,  usus  linguae  Latinae  uetat  omni 
apponi  ad  nocte  dieque  et  molestissime  ad  haec  insuper 
semper  accedit.  Non  est  dubium,  quin  glossema  sit  hic 
uersus.  —  Neque  eiusdem  satirae  u.  113: 

scire  uolunt  secreta  domus  atque  inde  timeri. 

quem  iam  Pinzg.  et  Heinr.  ut  monachorum  explicationem 
lectiouis  aulam  u.  112  eiecerunt,  retineri  posse  puto. 
Si  auiam,  quod  uuum  rectum  esse  nemo  non  intelleget, 
restituimus,  u.  113  locum  habere  nequit.  Inde  ab  u.  100 
usque  ad  u.  118  paullatim  a  minoribus  uitiis  ad  maiora 
res  progreditur,  haec  autcm  gradatio  u.  113  foede  inter- 
rumpitur.  Xeque  transpositione  eum  Iuuenali  uindicare 
possumus,  cum  haec  tota  Graeculorum  descriptio  satis  clili- 
genter  multisque  uerbis  instituatur,  ut  unumquodque  uitium 
pluribus  uersibus  tractetur,  curiositatem  autem  eorum  uno 
uersu  contentam  esse  oporteret  Cur  autein  Ribb.  etiam 
u.  114: 

et  quoniam  coepit  Graecorum  mentio, 

eiieiat,  causain  non  uideo.  coepi  quidem  perfecti,  non 
praesentis  notionem  et  Lucr.  V,  1415  et  apud  alios  scri- 
ptores  —  fortassc  luu.  VI,  434.  huc  pertinet  —  interdum 
habere,  notuin  est. 

Praeter  hos  duos  sat.  III  uersus  etiam  u.  281: 

ergo  non  aliter  poterit  dormire?  quibusdam 

spuriuin  esse  censeo  secutus  uerissirnuui  Heineckii,  qui 
primus  eum  eiecit,  iudicium.  Neque  enim  hic  uersus  inter- 
rogatio  poetae  per  totam  satiram  tacentis  esse,  neque 
Vmbricius  ita  semet  ipse  interpellare  potest.  Etsi  enim 
Iuuenalis  saepissime  summa  est  loquacitate,  nihilominus 
tam  absurda  interrogatione,  cui  nihil  nisi  plane  idem,  quod 
iam  dictum  est,  responderi  possit,  orationem  producere  neque 
solet  neque  potest,  si  quidem  ineptissimum  poetam  eum 
non  esse  concedimus.  Neque  coacta  et  certe  falsa  (aliter 
enim  cum  non  coniungendum  ad  poterit,  non  ad  dor- 
mire  pertinet)  interpretatio  Pinzgeri  hanc  uituperationem 
potest  effugere,  qui  talem  interrogationis  sententiam  esse 
uult:  fieri  igitur  non  poterit,  quin  patiatur  noctem  Pelidae 
et  male  uel  omnino  non  dormiat.  dormire  autem  hic  nihil 
esse  nisi  dormiendi  causa  in  lecto  cubare  contendit.  - —  Longe 
alia  autem  condicione  est  IV,  78: 

anne  aliud  tunc  praefeeti?  quorum  optimus  atque 
ubi  opus  erat  interrogatione :  anne  aliudetc,  quod  Pegaso 
tam  illustri  eius  temporis  iurisconsulto  uilico  appellato 
addendum  erat,  hoc  uocabulo  non  Pegasum  ignominia  affici, 
sed  omnino  Romanorum  sub  Doinitiano  condicionem  talibus 
appellationibus  dignam  fuisse.  —  Eiusdem  satirae 

u.  98:  unde  fit,  ut  malim  fraterculus  esse  gigantis 
optime  cohaeret  cum  u.  antecedenti  neque  ipse  offensioni 
esse  potest.  Cum  Iuu.  praemiserit,  nobiles  rarissime  se- 
nectutem  adipisci,  concludit,  potius  optandam  esse  infimam 
uitae  condicionem.  Id  satis  lepide  u.  98  exprimit.  Frater- 
culus  enim  gigantis  est  unus  ex  Gigantum  manu,  qui  cum 
Terrae  filii  haberentur,  Romani  autem  homines  ignotos 
terrigenas  appellarent,  horum  loco  positi  sunt. 

V,  QQ:    maxima  quaeque  domus  seruis  est  plena  superbis. 
item   superuacaneus  est,   ac  permultae  sententiae  generales 

passim  per  ornnes  satiras  dispersae.  At  nihil  peruersius 
esset,  quani  partem  earum  interpolatoribus  tribuere,  quippe 
quas  cum  totus  dictionis  habitus,  tum  ei  tueantur  loci,  qui, 
cum  non  idem  finis  eis  sit  ac  uersibus,    eiici  non  possunt: 

VII,  77,  8.  145.  VIII,  73.  IX,  18,  ss.  XII,  55.  XIII,  75  etc. 
Verissimum  de  loco  nostro  iudicium  Doederlinius  in  Mtineh. 
gel.  Anz.  XII,  989  pronuntiauit :  „Es  ist  allerdings  eine  all- 
gemeine  Sentenz  und  jede  Sentenz  kann  in  der  Regel  weg- 
bleiben,  olxne  die  liistorisclie  Gedankenreihe  zu  zerstoren. 
Daraus  folgt  aber  nocli  nicht,  dass  sie  eingeflickt  sei. 

Sic   VIII,  140,  1    quoque   et  IX,  79,  s.  retinendi  sunt 
neque 

V,  140:  iucunduin  et  carum  sterilis  facit  uxor  amicum. 

eiiciendus.  Etsi  eniin  amicum  multum  recedit  a  ui  prae- 
cedentium  dominus  tamen  et  domini  rex,  tamen  sen- 
tentiae  generali  condones  uocabulum,  quod,  quamuis  lan- 
guidius,  tamen  id,  ad  quod  spectat,  bene  complecti  possit1). 
Eadem  fere  condicio  est  u.  138  sat.  VII: 

sed  finem  impensae  non  seruat  prodiga  Roma. 

Ea  ipsa  particula  s  e  d  haud  raro  introducit  enunciata  ea, 
quae  aut  prorsus  superuacanea  et  sine  ulla  necessitate  ad- 
dita  aut  sententiam  antea  ex  parte  tautum  probatam  sup- 
plentia  totos  illos  locos  languidos  et  claudicantes  reddunt. 
u.  III,  232  ss.  IV,   27.  96  ss.  V,  147,8.   VI,  471.   G60,  1. 

VIII,  23G.  X,  31,  2.  97.  XII,  41,  2.  48.  XIV,  43.  49.  117.  194. 

V,  107 — 113:  Ipsi  pauca  uelim,  facilem  si  praebeat  aurem. 
„nemo  petit,  modicis  quae  mittebantur  amicis 
a  Seneca,  quae  Piso  bonus,  quae  Cotta  solebat 
largiri  (namque  et  titulis  et  fascibus  olim 
maior  habebatur  donandi  gloria),  solum 

l)  Ceterum  miror  Ilernmmii  uerba,  qui  praef.  XXIII  hunc  uer- 
suni,  quamuis  ad  leonini  speciem  compositum,  tamen  retinendum 
esse  dicit,  Nam  satirarum  poetae,  praecipue  luuenalis  permultos 
uersus  habent,  qui  in  eundem  sonum  exeunt,  qui  est  ante  penthe- 
mimerim. 

poscimus  ut  cenes  ciuiliter,  hoc  face  et  esto, 
esto,  ut  nunc  multi,  diues  tibi,  pauper  amicis." 
quos  uersus  primo  obtuto   glossema   esse  putes,   ipsi  huic 
satirae  aptissimum   quasi    episodium  sunt.     Maxima   enim 
eius  pars  cum  in  enumerandis  omnibus   eis  uersetur,  quae 
per  cenam  pauperem   clientem   a  Virrone   diuite   separant, 
oratio  uno  semper  tenore  progrediens  quemcumque  lectorem 
defatigaret,    nisi   interdum    breuibus   deuerticulis  interrum- 
peretur.     Eodem  modo  sat.  XI  quoque  ciborum  enumeran- 
dorum  molestiam  deuitat.     In  nostra  satira  tales  sunt   loci 
26—29.  72—79.  132—145.     Iam  supra  ut  Iuuenalem  sae- 
pius  eos  homines,  de  quibus  cum  maxime  sermo  est,  allo- 
qui   ostenderemus ,   complures  locos   collegimus,  ex   quibus 
XIV,  210  ss.  prorsus  ad  horum  uu.   similitudinem   accedit. 
Ad    esto    u.    113   repetitum    complura    eiusmodi    exempla 
afferri  possunt.    Saepius  enim  Iuu.  uehementiore  animi  motu 
incitatus  uerbum,    quod  extremo  uersu  posuerat,  sequentis 
initio  repetit.  u.  II,  135.  VI,  34.  166.  279.  VIII,  147    etc. 
V,  161 — 165:  tu  tibi  liber  homo  et  regis  conuiua  uideris; 
captum  te  nidore  suae  putat  ille  culinae, 
nec  male  coniectat.  quis  enim  tam  nudus,  ut  illum 
bis  ferat,  Etruscum  puero  si  contigit  aurum 
uel  nodus  tantum  et  signum  de  paupere  loro? 

non  magis  quam  VII,  88,  9.  181.  VIII,  134.  194.  IX,  29. 
99  s.  (nec  —  opibus)  cum  Ribb.  eiiciendi  sunt.  Omnino 
permultos  Iuu.  locos  uersibus  nonnullis  omissis  strictiorcs 
fieri  posse,  ex  stilo  eius  faciie  apparet.  Xam  omnibus  fere 
eis  locis,  quos  cum  ui  pronuntiat,  quique  apud  alios  scri- 
ptores  quam  breuissimi  sunt,  luuen.  multis  uerbis  utitur, 
ostendens  ex  intimo  animo  eas  sibi  sententias  proficisci. 
Plane  igitur  peruersa  ratione  ei  utuntur,  qui  athetesibus 
tales  locos  sanare  uolunt,  ut  Gruppe  in  Minoe,  ubi  p.  533 
de  VI,  116  ss.  ita  recte  disputare  opinatur:  vSehr  zu  ge- 
winnen  scheint  mir  die  Stelle,  wenn  man  sie  schliessen 
durfte  mit  den   Versen: 

ostenditque  tuum,  generose  Britannice,  uentrem 
et  lassata  uiris  nec  dum  satiata  recessit. 

Denn  alles  ubrige  ist  dagegen  matte  Ausfuhrung  von  demy 
was  sclion  dasteht  und  fallt  ganz  ab  gegen  den  Ton  der 
mdchtigen  Indignation,  der  hier  die  Seele  ausmacht.  Dazu 
kommt,  dass  auch  133 — 135  (Hijpp.-^eccant)  hier  nicht  am 
Orte  zu  sein  scheintj  denn  im  ff.  ist  wieder  von  verletzter 
Scham  die  Redeu  etc.  In  talibus  rebus  non  de  suo  sensu 
iudicet,  sed  certis  argumentis  nitatur  is,  qui  in  eandeni 
uituperationem  incidere  non  uult  atque  Heinrichius,  de  cuius 
athetesibus  rectissime  Weber  in  N.  Iahrbb.  f.  Phil.  u.  Paed. 
1841  p.  127  s.  Hic  ipse  sat.  VI  locus  optime  foeditatem 
Messalinae  depingit,  ita  ut  ne  unus  quidem  uersus  deside- 
rari  possit.  Quod  autem  attinet  ad  u.  133 — 135,  eodem 
iure  eiiciuntur  ac  II,  143 — 148  etc. 

VII,  15:    quamquam  et  Cappadoces  faciant  equitesque  Bithyni. 

quem  uersum  Pinzger  de  uss.  spur.  grauibus  argumentis 
spurium  esse  euicit ,  Hermannus  ita  seruare  conatur  ut 
Asiani  et  Bithyni  locos  mutent  et  scribatur: 

faciant  equites  Bithyni, 
quamquam  et  Capp.  fac.  equitesque  Asiani. 

Sed  nihilominus  remanent  difficultates.  Minime  enim  ue- 
risimile  est,  tantum  fuisse  numerum  hominum  ex  omnibus 
Asiae  minoris  partibus  Romam  in  seruitutem  abductorum, 
tum  manumissorum  et,  postquam  equites  facti  sunt,  falsis 
testimoniis  rem  suam  augentium.  Neque  igitur  quidquam 
ualet,  Hermannum  XV,  125,  ubi  non  minor  nationum  nu- 
merus  insigni  cum  ui  cumuletur,  laudare.  Nam  illi  populi 
re  uera  propter  saeuos  mores  noti  erant.  Tum  mihi  quidem 
ineptissimum  uidetur  esse,  Bithynis  et  Cappadocibus  sim- 
pliciter  nominatis  Galatas,  quos  non  minus  quam  illos  Asia 
nos  esse  cuiuis  notum  erat,  tam  multis  uerbis  equites 
Asianos  altera  quos  nudo  traducit  Gallia  talo  ap- 
pellari.    0.  Iahnius  u.  15  originem  duxisse  censet  ex  Suet. 

Caes.  39,  ubi  legimus:  „Pyrrichani  saltauerunt  Asiae  Bi- 
thyniaeque  principuni  liberi." 

VII,  51:  consuetudo  mali,  tenet  insanabile  multos 
0.  Iahnius  ob  hasce  causas,  quibus  nihil  addi,  nihil  opponi 
potest,  eiicit:  Iuuenalis  postquam  per  discedas  omnes 
poetas  allocutus  est,  orationem  ita  nequit  debilitare,  ut  ab 
omnibus  recedat  ad  multos.  Totus  antem  uersus  compositus 
est  ex  triplici  interpretatione  uocabuli  cacoethes,  quo 
medici  (Cels.  V,  28,  2.  Plin.  XXIII  95.  XXIV,  7)  ulcera 
insanabilia  significare  solent.  Primum  enim  per  consue- 
tudo  mali  accuratissime  in  Latinum  conuertitur,  tum  per 
insanabile  et  tenet  multos  explicatur. 

VIII,  4 — 8    et  Curios  iam  dimidios  umerosque  minorem 

Coruinum  et  Galbam  auriculis  nasoque  carentein? 
quis  fructus  generis  tabula  iactare  capaci 
Coruinum,  posthac  multa  contingere  uirga 
fumosos  equitum  cum  dictatore  magistros, 

cum  Eibb.  ut  spurios  eiiciat,  difficultates,  quas  praebent, 
euitat  magis  quam  tollit.  Verbositatem,  quae  eis  retentis 
exoritur,  plane  ex  Iuuenalis  indole  esse,  omnibus  eis,  qui 
paullo  accuratius  satiras  eius  perlegerint,  constabit.  Paruam 
nominum  seriem  saepius  nobis  occurrere,  iam  supra  uidimus. 
Restat  igitur  ea  quaestio,  num  alio  modo  succurrere  possi- 
mus  huic  loco,  quem  corruptum  esse,  omnes  qui  de  eo 
disputauerunt  uiri  docti  consentiunt.  Cum  Pinzgerum,  qui 
u.  7.  cum  duobus  codd.  ante  u.  5.  ponit,  locum  non  sanare 
Hermannus  in  Mus.  Rhen.  IV,  454  ss.  ostenderit,  u.  5.  6.  7. 
autem  ita  locum  hic  habere  non  posse  constet,  aut  Her- 
manni  aut  Heinrichii  Iahniique  medendi  rationem  accipere 
licet.  Et  mihi  quidem  non  dubium  esse  uidetur,  quin 
uno  u.  7.  eiecto  integra  poetae  uerba  reuocari  possint. 
Hunc  uersum  a  Iuuenale  non  esse  profectum  praeterquam 
quod  codd.  deteriorum  genus  eum  non  praebet,  ipsius  ha- 
bitus  demonstrat.    Vnum  Coruinum  ex  eis  quae  antecedunt 

repeti  nulla  est  causa,  posthac  molestissimum  est,  multa 
uirga  perobscura  sunt.  Quidquid  Hermannus  contradixit, 
Heinrichii  sententia  maxime  est  uerisimilis,  ex  famosos 
u.  8.  nostrum  uersum  originem  duxisse.  Fumosos  autem 
etiam  u.  7.  deleto  locum  tenere  potest.  Nam  cogita,  tan- 
torum  uirorum  prolem  ante  eorum  statuas  in  atrio  consti- 
tutas  obque  id  fumosas  stare,  generis  tabulam  aut  manu 
tenentem  aut  ibi  collocatam  inspicientem  et  ex  ea  nomina, 
aetatem  etc.  dictatorum  equitumque  magistrorum  ante  se 
stantium  pronuntiare,  et  uidebis  propter  fumosos  Her- 
mannum  u.  7.  retinere  non  oportere.  —  Non  grauioribus 
causis,  quam  hic  locus,  IX,  118 — 124  et  XI,  165 — 170 
damnantur.  Paruae  sunt  digressiones ,  quae  per  se  Iuue- 
nali  non  sunt  abrogandae  ;  u.  XI,  165 — 170  difficultates 
tolluntur,  si  u.  165,  6  cum  Iahnio  eiicias.  Quid  autem  de 
priore  loco  conclamato  statuendum  sit,  mihi  non  liquet. 
Quominus  enim  Iahnio  credam,  u.  120,  1  spurios  esse,  ea 
me  prohibent,  quod  et  deterior  u.  122  spectat  ad  nec 
lingua  mali  pars  pessima  serui,  et  u.  119  a  deterio- 
rum  codd.  genere  transponitur. 

VIII,  111 — 126  si  quis  in  aedicula  deus  unicus.  haec  etenim  sunt 
pro  summis,  nam  sunt  haec  maxima.  despicias  tu 
forsitan  imbellis  Rhodios  unctamque  Corinthon 
despicias  merito;  quid  resinata  iuuentus 
cruraque  totius  facient  tibi  leuia  gentis? 
horrida  uitanda  est  Hispania,  Gallicus  axis 
Illyricumque  latus;  parce  et  messoribus  illis 
qui  saturant  urbem  circo  scenaeque  uacantem. 
quanta  autem  inde  feres  tam  dirae  praemia  culpae, 
cum  tenues  nuper  Marius  distinxerit  Afros? 
curandum  imprimis  ne  magna  iniuria  fiat 
fortibus  et  miseris.  tollas  licet  omne  quod  usquam  est 
auri  atque  argenti,  scutum  gladiumque  relinques 
et  iaculum  et  galeam,  spoliatis  arma  supersunt. 
quod  modo  proposui,  non  est  sententia,  uerum  est; 
credite  me  uobis  folium  recitare  Sibyllae, 

3* 

plane  ex  uoluntate  sua  Ribb.  uel  scriptor  miri  illius  exem- 
plaris  Iuuenali  abrogat.  Cur  enim  tanto  numero  uersuum 
u.  98 — 110  addere  non  uult?  Si  omnino  digressiones  tol- 
lendas  esse  censeas,  totas,  non  ex  parte  tollas.  Vix  opus 
est,  talem  eiiciendi  rationem  uno  tantum  uerbo  tangere. 
Sed  duo  sunt  loci  in  hoc  uersuum  numero,  de  quibus,  cum 
a  compluribus  uiris  doctis  eiecti  sint;  pauca  mihi  erunt 
dicenda.  Prior  constat  uerss.  111  et  112.  Vbi  cum  Her- 
manno  scribi: 

haec  etenim  sunt 
pro  sumrnis.  Bellos  Rhodios  etc. 

duobus  hemistichiis  sublatis,  ea  uetant,  quod  et  uix  ueri- 
simile  est,  locum  ita  ab  Iuuenale  scriptum  in  eam,  quam 
nunc  codd.  praebent,  formam  mutatum  esse  et  nihil  ma- 
nifestius  est,  quam  u.  111  et  112  ex  tribus  glossematis 
compositos  esse.  Verba  enim  si  quis  in  aedicula  deus 
unicus  a  librario  in  inargine  ascripta  sunt,  ut  explicentur 
si  quod  spectabile  signum,  alter  addidit  haec  et- 
enim  sunt  pro  summis,  tertius  nam  sunt  haec  ma- 
xima.  Cum  autem  hae  particulae  duos  uersus  non  com- 
plerent,  addita  sunt  ex  eis,  quae  secuntur:  despicias  tu.  — 
Alterum  locum,  u.  124,  retinendum  censeo,  cum  neque 
armorum  enumeratio  neque  subsequens  sententia  generalis, 
quae  ea,  quae  antecedunt,  comprehendit,  apud  Iuuenalem 
sint  mirae;  Hermannus  autem  scuto  gladioque  relictis  etiam 
iaculum  demi  Afrorum  mentionem  antegressam  uetare  rec- 
tissime  commemoret. 

Versuum  quos  VIII,  202,  3  legimus: 

damnat  enim  tales  habitus;  et  damnat  et  odit 
nec  galea  faciem  abscondit.  mouet  ecce  tridentem, 

priorem  ob  repetitum  damnat  et  quod  nulla  causa  sit, 
cur  illud  adeo  affirmetur,  Paldamus  in  Zeitschr.  f.  Alter- 
thumsw.  1838  p.  1144  eiicit,  item  Rupertius  et  Heinrichius. 
Verbum   damnat  repetitum   suspitionem  apud  Iuuenalem 

mouere  nequit,  quippe  qui  saepius  cum  ui  quadam  uocabula 
bis  ponat.  Minime  autem  mirandum  puto,  quod  u.  202,  3 
magna  cum  ui  proferuntur.  Si  enim  Paldamus  dieit,  patere, 
Gracchum  illos  habitus  ipsos  non  uituperasse,  sed  sibi  non 
opus  esse  ueste  mutata  putasse,  non  minore  iure  dico, 
Gracchi  illius  audaciam  et  impudicitiam  tantas  fuisse,  ut 
tales  habitus  non  solum  superuacaneos  haberet,  sed  etiam 
danmaret  et  odisset.  Priorem  u.  202  partem  damnat  — 
habitus  ab  ipso  Iuuenali  additam  esse,  innumeri  eius- 
modi  loci  (de  quibus  supra  disputatum)  ostendunt.  Ne  au- 
tem  cum  Hermanno  et  Ribbeckio  legamus: 

dainnat  enim  tales  habitus.  mouet  ecce  tridentem 

eo  prohibemur,  quod  id  ipsum  grauissimum  est,  eum  ne 
galea  quidem  faciein  abscondisse,  neque  opponi  potest,  id 
iam  eis  quae  secuntur  contineri,  ubi  nudus  uoltus  comme- 
moratur.  Nam  totius  loci  uerbositas  talia  offensioni  esse 
uetat. 

Sed  uideo,  me  nimis  diu  in  singulis  locis,  quos  Rib- 
beckius  uel  eius  uetus  exemplar  satirarum  Iuuenali  abstu- 
lit,  poetae  restituendis  morari  iamque  quasi  infectum  scri- 
bendi  eius  genere  in  digressionem  incidisse,  cuius  finem 
non  perspicio.  Satis  mihi  est  ostendisse,  quo  iure  Ribb. 
tantum  uersuum  numerum  Iuuenali  abrogauerit.  Neque  alia 
ratio  est  eorum  uersuum ,  de  quibus  nihil  disputaui ,  ita  ut 
mihi  quidem  constet,  ne  unum  quidem  uersum  eorum,  quos 
primus  Ribb.  deleuit,  spurium  esse.  Retineamus  igitur  eos 
intellegentes,  si  ut  spurii  eiiciuntur,  nihilominus  similitudi- 
nem,  quae  intercedit  inter  priores  satiras  et  posteriores, 
minus  tolli  quam  minui. 

De  qua  quod  attinet  ad  dicendi  genus,  eis,  quae  supra 
dixi  de  uniuerso  stili  genere,  pauca  tantum  addenda  sunt 
de  inusitatioribus  quibusdam  uerborum  et  eligendorum  et 
coniungendorum  rationibus,  quae  ut  in  prioribus,  ita  in 
posterioribus  quoque  satiris  nobis  occurrunt. 

Saepius  inuenias  uerborum  modos,  tempora,  numeros, 
personas  mutata,  quarum  enallagarum  primam  deterioris 
generis  codd.  plerumque  aliis  lectionibus  substitutis  remo- 
uere  conantur.  Sed  quominus  eos  sequamur,  non  solum 
Pithoeani  auctoritas  et  reliquarum  enallagarum  numerus  ob- 
stant,  sed  etiam  id  quod  tribus  locis:  I,  55.  VII,  185.  XV, 
171,  et  metri  leges  et  omnium  codd.  consensus  modos  mu- 
tatos  tuentur.  (Altero  enim  loco  Lachmannum  nimis  au- 
dacter  condiat  coniecisse  Hermannus  in  Vind.  Iuu.  Gott. 
1854  p.  13  ostendit  et  hic  Doederlinii  coniecturam  cre- 
diderunt  paenultimae  breuitas,  quam  Iuu.  in  III  plur.  perf. 
numquam  admittit,  reiicit.)  Octo  autem  locis  modorum 
enallagen  repperi:  I,  22 — 64,  ubi  cum  primum  regit  du- 
cat,  figat,  teneat,  uentilet,  queat,  ueniat,  sum- 
moueant,  tum  subito  indicatiui  premit,  bibit,  fruitur 
secuntur,  quos  rursus  coniunctiui  accipiat,  putet,  fe- 
ratur,  excipiunt.  I,  158,  9:  uehatur  —  despiciet. 
IV,   101,   2:   intellegat  —  miratur.     VI,  214:   dabit 

—  excludatur.  VII,  185:  componat  —  condit.  IX, 
144,  146:  iubeant  —  pingit.     XI,  130,  1:   comparet 

—  despicit.  XV,  169  —  171:  sufficit  —  credide- 
rint.  —  Tempora  mutantur:  I,  155 — 157:  lucebis  — 
deducis.  XII,  62  ss.:  iacuit  —  ducunt,  —  adest. 
XIII,  29  s:  inuenit  —  posuit.  —  Numeros  mutatos 
ostendunt:  II,  166,  7:  uenerat  —  fiunt,  VII,  229—242: 
imponite  —  exigite  (bis)  —  inquit.  —  Ex  secunda 
persona  ad  tertiam  hoc  tantum  loco  et  V,  19:  quid  ultra 
quaeris?  habet  Trebius  etc.  transitum  fieri  inueni. 

Vt  autem  hac  in  re,  ita  quod  attinet  ad  usum  partici- 
piorum  fut.  act.,  quem  singulari  quodam  studio  Iuuenalis 
appetit,  priores  et  posteriores  satiras  consentire  apparet. 
Quorum  cum  maior  pars  ex  communi  sermonis  more  id 
exprimat,  quod  aut  simpliciter  futurum  est.  (I,  34.  IV,  10. 
VI,  44.  277.  XI,  8.  13.  XIV,  59.  314.   XVI,  28.)  aut  ali- 

quis  facere  intendit  (I,  44.  70.  IV,  148.  VI,  39.  313.  VII, 
116.  133.  VIII,  130.  XIV,  49.),  nonnulla  tamen  restant, 
pro  quibus  exspectaueris  praesentem.  Sic  et  IV,  88  pro 
locuturi  exspectaremus  loquentis,  et  I,  18.  IV,  50. 
V,  32.  IX,  58.  X,  8.  49.  XII,  56  partt.j  fut.  ea  tantum 
significant,  quae  fert  natura  eius  rei  aut  hominis,  cui  ap- 
posita  sunt. 

Formae  quam  uocant  etymologicam  haec  exempla  rep- 
peri:  I,  16:  altum  dormiret,  II,  3:  Bacchanalia  ui- 
uunt,  VI,  63:  Ledam  saltante  Bathyllo,  425:  totum 
oenophorum  sitiens,  485:  intonet  horrendum,  517: 
grande  sonat.  XII,  128:  uiuat  Nestora  totum. 
XIV,  295:  aestiuum  tonat. 

Notum  est,  scriptores,  maxime  poetas  Latinos  passim 
pro  ne  prohibitorio  non,  nec  pro  neue  coniungere  cum 
imperatiuis  et  coniunctiuis.  (u.  Heindorf  ad  Hor.]  Sat.  II, 
5,  91.)  Illud  apud  Iuuenalem  tres  tantum  loci  praebent 
(VI,  451.  XI,  185.  XVI,  28),  nec  autem  ubique  pro  neue 
adhibuisse  uidetur,  cum  illud  III,  302.  VI,  282,  450.  VIII,  188. 
IX,  99.  XI,  186.  XII,  93.  130.  XIV,  201.  XVI,  9  omnium 
codd.  consensu  tradatur,  unico  autem  loco,  ubi  neu  legimus 
XIV,  203,  mihi  quidem  non  nimis  audacter  neu  in  nec 
mutari  uideatur. 

Verbum  finitum  ab  ullo  alio  poeta  Latino  tam  saepe 
quam  ab  Iuuenale  omitti  uix  puto.  Non  solum  enim  uer- 
buin  auxiliare  in  unaquaque  satira  haud  raro  deest,  sed 
etiam  alia  uerba  multis  locis  e  contextu  oportet  intellegi. 
Sic  liabuit  uel  cepit  omissum  est:  I,  89,  oriuntur:  I, 
144,  168,  ortura  est:  II,  127,  fiunt:  III,  309,  emis:  IV, 
25,  stat:  V,  56.  occidisti:  VI,  641,  alia  multa.  Tales 
ellipses  interdum  maxime  consentaneae  sunt  affectibus,  ut 
I,  89.  III,  140.  VI,  192.  641.  VII,  207.  VIII,  9.  XV,  35. 
48,  maximam  autem  partem  quaesitam  illam  dictionem  re- 
dolent,  qua  nemo  argenteae  aetatis  scriptor  liber  est. 

Denique  uerbo  monendum  est,  Iuuenalem  interdum  tam 
audaci  atque  poetica  breuitate  loqui,  ut  uix  credas  ab  eo- 
dem  poeta,  qui  in  uniuersum  latissimo  dicendi  genere  utitur, 
tales  locos  scriptos  esse.  Eis  locis,  quae  Weber  in  Iahrbb. 
f.  Phil.  u.  Paed.  XXXII,  p.  121  laudat:  I,  116.  II,  120. 
III,  16.  201.  VI,  295.  VII,  86.  VIII,  247.  XI,  194.  XIII, 
32  facile  plura  addi  possunt:  I,  25.  27.  II,  155.  III,  74. 
203.  X,  16.  222.  247.  XII,  40.  XIII,  121.  XV,  140  etc. 

Eis,  quae  hac  altera  dissertationis  parte  de  Iuuenalis 
stilo  disputaui,  nonnullas  res  ab  eo,  qui  longiore  tempore 
in  maiorem  quasi  familiaritatem  poetae  intrauerit,  addi 
posse  minime  negauerim,  sed  id  quidem  demonstrasse  mihi 
uideor,  et  uniuersum  dicendi  genus  et  singulas  res  ad  ser- 
monis  usum  pertinentes  non  alium  posteriorum  satirarum, 
quam  priorum,  scriptorem  prodere.  Neque  aliter  iudicare 
possum  de  IV,  1 — 36  et  XI,  1 — 55  quamquam  accuratam 
de  hisce  partibus  disputationem  nunc  ipsum  polliceri 
magis  quam  proferre  libet.  Hic  id  tantum  addo,  mihi 
quidem  constare,  Iuuenalem  eas  non  simul  cum  totis  satiris 
IV  et  XI  composuisse,  sed  tempore  quodam  interiecto 
scriptas  cum  minores  ei  esse  uiderentur,  quam  quae  per  se 
starent,  illis ,  quibuscum  sententia  maxime  cohaererent, 
praemisisse. 


iii. 

Quae  Iuuenalis  de  rebus  diuinis  philosophatus  sit, 
cum  ex  eius  satiris  non  apparet,  tum  quantum  quidem  per 
has  cognoscere  licet,  omnino  huic  rei  non  ita  magnam 
operam  dedisse  uidetur.  Nullo  enim  loco  ne  uerbo  quidem 
eas  quaestiones  tangit,  sintne  dei  re  uera,  annon,  et,  cum 
sint,  qualis  sit  eorum  natura.   Iuuenalis  non  est  philosophus, 

sed  scriptor  satirarum,  quae  hominum  malos  mores  perse- 
quentes  semper  in  res  humanas  conuersae  raro  tantum  in 
deos  incidunt.  Quos  eum  credere  esse,  iam  ex  eo  uerisi- 
mile  fit,  quod  passim  singulos  appellat,  utll,  128  Gradiue, 
XIII,  81  Neptune.  Tum  III,  13  de  numine  aquae  ita 
loquitur,  ut  quin  esset,  eum  non  dubitasse  credas.  VI,  47,  8 
eum,  cui  pudica  uxor  contigerit ,  Ioui  iuuencam  iubet  sa- 
crificari.  X,  112,  nisi  poetico  tantum  modo  mortem  circum- 
scribit   (cf.  III,  265.   VI,  in.  138.  605.   VII,  25.   VIII,  126. 

X,  116.  XII,  122),  ostendit  Iuuenalem  non  consensisse  cum 
uulgari  sui  temporis    opinione,    Orcum   omnino   non   esse. 

XI,  114  Iouem  ait  uoce  sua  priorum  temporum  Romanos 
monuisse  rebusque  Latiis  curam  praestitisse.  XII,  in.  83 — 92, 
ubi  Ioui,  Iunoni,  Mineruae  sacra  facturus  est  pro  salute  Ca- 
tulli  amici,  omnium  horum  locorum  grauissimi  sunt,  cum 
nemo  sit,  quin  summam  poetae  erga  deos  pietatem  hic  ap- 
parere  concedat.  Historicum  quoque  testimonium,  de  cuius 
fide  dubitari  nequit,  titulus  est  Aquini,  in  ipsa  Iuuenalis 
patria,  repertus  (u.  Mommsen,  Inscr.  R.  Neap.  4312),  quo 
Iuuenalis  Cereri  (Heluinae,  quo  nomine  ab  Aquinatibus  culta 
est:  u.  III,  320)  sacrum  ait  se  dedicasse.  Compluribus 
locis  posteriorum  satirarum,  ubi  quid  de  deis  sentiat,  pro- 
nuntiat,  id  tantum  nos  docet,  qualem  rationem  inter  eos 
et  hominum  mores  atque  indolem  intercedere  putet.  Non 
enim  quales  sint  dei  separati  a  mundo,  interrogat,  sed  qua- 
les  sint  mundi  hominumque  gubernatores.  Qualem  autem 
de  eis  habeat  opinionem,  ex  pluribus  locis  licet  cognoscere. 
Summa  cum  ui  et  contentione  sub  finem  sat.  XIII  persua- 
dere  nobis  conatur,  summam  esse  deorum  iustitiam  et  finem 

facit  uerbis: 

tandemque  fatebere  laetus, 
nec  surdum  nec  Tiresiam  quemquam  esse  deorum. 
Neque  tantum  mala  facinora  dei  ulciscuntur,  sed  (u.  209) 
scelus  intra  se  tacitum  qui  cogitat  ullum 
facti  crimen  habet. 

ad  quam  sententiam  firmandam  notam  illam  de  Grlauco  Spar- 
tano  fabulam  (Herod.  VI,  86)  narrat.  Quodsi  saepissime 
deorum  poenam  externis  signis  cognoscere  nequimus,  tamen 
ex  eo  non  licet  concludere,  deos  omnino  non  curare  homi- 
num  facta.  Hi  enim  seuerissimum  iudicem  perpetuo  in 
pectore  portant:  conscientiam ,  qua  dei,  qui  animalibus 
„tantum  animas,  nobis  animum  quoque"  (XV,  149)  dede- 
runt,  homines  praeditos  esse  uoluerunt.  XIII,  2.  193  ss. 
Omnino  dei  omnia  ita  instituerunt,  ut  homines  boni  bea- 
tique  esse  possint;  horum  igitur  ipsorum  culpa  factum  est, 
ut  iam  nihil  fere  boni  et  incorrupti  inter  eos  exstet.  Qua 
de  causa  (X,  347  ss.) 

permittes  ipsis  expendere  numinibus,  quid 
conueniat  nobis  rebusque  sit  utile  nostris. 
nam  pro  iucundis  aptissima  quaeque  dabunt  di. 
carior  est  illis  homo  quam  sibi  etc. 

Quibus  prorsus  congruunt,  quae  XV,  143 — 148  dicit : 

uenerabile  soli 
sortiti  ingenium  diuinorumque  capaces 
atque  exercendis  capiendisque  artibus  apti 
sensum  a  caelesti  demissum  traximus  arce, 
cuius  egent  prona  et  terram  spectantia.  mundi 
principio  indulsit  communis  conditor  illis 
tantum  animas,  nobis  animum  quoque  etc. 

Etiam  in  prioribus  satiris  duos  inueni  locos,  qui  minime 
abhorrent  ab  eis,  quos  modo  laudaui.  Quod  enim  attinet 
ad  conscientiam,  IV,  8:  nemo,  inquit,  malus  felix  et 
VI,  531  quanto  in  odio  homines  scelesti  sint  apud  deos 
ostendit  summa  cum  indignatione  exclamans: 

en  animam  et  mentem,  cum  qua  di  nocte  loquantur! 
Hisce  locis  addendi  sunt  ei,  quibus  de  naturae  praestantia 
loquitur,  cum  sit  natura,  per  quam  dei  corporum  atque  ani- 
morum  humanorum  leges  sanxerunt.  Eam  optime  homirii- 
bus  consuluisse,  et  II,  139  et  X,  300.  XIV,  321.  XV,  131. 
dicit. 

Cum  hoc,  quod  uidimus,  de  deorum  prouidentia  Iuue- 
nalis  sit  iudicium  —  et  id  quidem  in  prioribus  satiris  et 
posterioribus  sibi  constans1)  —  mirum  non  est,  eum  multis 
et  harum  et  illarum  locis  eos  deos,  quos,  praecipue  Grae- 
corum,  mythologia  finxerat,  deridere.  Sic  II,  31.  130.  III, 
139.  VI,  15.  58.  619.  X,  313.  XIII  39—52.  83.  XIV,  261. 
271.  XVI,  4.  aut  ad  notas  fabulas  deorum  maiestate  indi- 
gnas  alludit,  aut  omnino  humanam  illam  deorum  speciem, 
qualem  ueteres  poetae  esse  statuerunt,  in  risum  uertit. 
Eiusmodi  deos  etiam  VI,  393  ante  oculos  habuisse  uidetur, 
ubi  indignabundus  eos  ita  appellat: 

dic  mihi  nunc,  quaeso,  dic,  antiquissime  diuum 

respondes  his,  Iane  pater?  magna  otia  coeli. 

non  est,  quod  uideo,  non  est,  quod  agatur  apud  uos. 

Nam  in  tales  deos,  quales  in  posterioribus  satiris  depingit, 
ita  inuehi  uix  potest,  nisi  forte  putas,  ei  ira  commoto  si- 
milia  uerba  nostro  loco  elapsa  esse,  atque  ea,  quae  XIII, 
113 — 119  Caluinum  amicum  propter  fraudem  sibi  factam 
summa  ira  incensum  in  deos  exclamare  dicit. 

Vt  autem  Graecorum  poetarum  de  deis  fabulas,  ita 
etiam  ceteras  mythologiae  partes  haud  magni  facit.  Sae- 
pissime  quidem  per  omnes  satiras  eis  utitur  ad  poetice  or- 
nandam  orationem,  sed  hac  re  non  euincitur  eum  hisce 
fabellis  fidem  habuisse.  Quin  etiam  ipse  compluribus  locis 
(X,  174.  246.  XIV,  240.  XV,  13—26.  117)  Graecorum  fa- 
bulis  oranem  fidem  abrogat. 


*)  Sin  autem  priores  satirae  non  tam  diffuse  dicunt  de  deorum 
mundi  hominumque  regendorum  ratione,  non  est  quod  ob  eam  rem 
statuamus  diuersum  horum  esse  auctorem  atque  posteriorum.  Cum 
enim  in  prioribus  ardens  illa  indignatio,  qua  poeta  in  hominum  pec- 
cata  omniuraque  rerum  huraanarum  corruptam  conditionem  inuehitur, 
non  perraittat,  ut  plura  de  deis  uerba  faciat,  posteriorura  placidiori 
loquacitati  et  senili  ut  ita  dicara  habitu,  ex  quo  interdum  tantum 
assurgit  ad  priorum  uim  atque  feruorem,  tales  contemplationes 
maxime  sunt  consentaneae. 

Restat  nunc,  ut  quaeramus,  num  de  rebus  humanis  inter 
priores  satiras  et  posteriores  dissensio  intercedat.  Quod  ut 
adhuc  nemo  contendit,  ita  mihi  accuratius  satiras  perlegenti 
tantum  abest,  ut  diuersum  harum  esse  auctorem  atque  illarum 
in  suspitionem  uenerit,  ut,  si  aliae  causae  eam  mouissent, 
iure  ea  ipsa  res  summi  ad  eam  oppugnandam  momenti  esset. 
Id  quod  saepissime  et  ut  maxime  eius  proprium  commemo- 
ratur,  summum  eius  in  mulieres  est  odium.  Neque  VI  tantum 
satira  unicum  eius  est  testimonium,  sed  permulti  ceterarum 
quoque  satirarum  loci,  ubi  et  in  singularum  feminarum  malos 
mores  (I,  22.  69.  II,  36  ss.  68  ss.  VIII,  130.  XI,  186  ss.  X,  220. 
224.  XIV,  25  ss.)  et  in  totius  generis  prauitatem  inuehitur. 
(I,  39.  55.  III,  45.  X,  321  ss.  328.  XIII,  191.)  Sed  hoc 
unum  tantum  est  neque  ita  magni  momenti,  si  consideres, 
et  in  prioribus  et  in  posterioribus  satiris  multis  in  rebus 
idem  eiusdem  poetae  ingeniuin,  idem  studium  atque  amo- 
rem,  idem  odium  apparere.  Vbique  enim  eum  uirum  co- 
gnoscimus,  quem  ardenti  morum  atque  simplicitatis  pri- 
scorum  Romanorum  admiratione  impletum  non  solum  Ro- 
manorum  sui  temporis  uitia  summa  indignatione  afficiunt, 
sed  etiam  id  ipsum  non  ferendum  ei  uidetur  esse,  quod 
ante  omnia  Graecorum  barbarorumque  uictorum  mores  una 
cum  eorum  diuitiis  Romam  aduecti  magis  magisque  animos 
a  maiorum  uirtutibus  abalienauerunt : 

XIV,  188  peregrina  ignotaque  nobis 

ad  scelus  atque  nefas,  quaecumque  est,  purpura  ducit. 
et  VI,  292  ss. 

nunc  patimur  longae  pacis  mala,  saeuior  armis 
luxuria  incubuit  uictumque  ulciscitur  orbem. 
nullum  crimen  abest  facinusque  libidinis,  ex  quo 
paupertas  Romana  perit,  hinc  fluxit  ad  istos 
et  Sybaris  colles,  hinc  et  Rhodos  et  Miletos 
atque  coronatum  et  petulans  madidumque  Tarentum. 
prima  peregrinos  obscena  pecunia  mores 
intulit,  et  turpi  fregerunt  saecula  luxu 
diuitiae  molles. 


—    45    — 

Praesertim  Graecorum  nequitiani  praeter  luculentissimam 
sat.  III  descriptionem  passim  persequitur  (VI,  16.  X.  174. 
XIV,  240)  et  occasione  data  niagnum  in  eos  odium  prae  se 
fert.  (VI,  185  ss.  VIII,  226.  XI,  100.  XIV,  89).  Tum  Iudaeos 
eorumque  mores  et  religionem,  ut  omnes  Romanos,  ita  Iu- 
uenalem  quoque  deridere  et  despicere  hi  loci  ostendunt :  III, 
17  ss.  VI,  159  s.  542  ss.  XIV,  96  ss.  Omnino  antem  per- 
egrinae  religiones  et  superstitiones  in  odio  sunt  apud  eum. 
Non  solum  enim  per  se  sunt  turpes  et  insanae  (XV,  in. 
XIV,  96  ss.  VI,  159.  489.  522.  534),  sed  etiam  Romanain 
religionem  foedis  ritibus  infecerunt  (II,  83  ss.  VI,  314  ss. 
511  ss.)  —  Ipsi  Romani  subiectorum  populorum  diuitiis, 
moribus,  superstitionibus  per  longa  pacis  opumque  tempora 
Roinam  migratis  adeo  corrupti  et  deprauati  sunt,  ut  non 
solum  illorum  mores  perditos  aequent,  sed  etiam  omnium 
generum  uitiis  in  fastigio  stantibus  magistros  iam  superent 
(I,  87  ss.  147  ss.  II,  162  ss.  III.  VI,  saepius,  XI,  130  ss. 
XI,  55.  XII,  48.  XIII,  28.  XV,  59  ss.  etc).  Huic  morum 
deprauationi,  quae  iam  omnes  fere  homines  corripuit,  com- 
parat  priscorum  temporum  et  Romanorum  et  reliquorum 
hominum  integritatem  et  simplicitatem  (II,  72.  103.  153  ss. 
III,  67.  137  ss.  163.  312  ss.  IV,  103.  V,  57.  110.  VI,  in  45. 
164.  287.  346.  VII,  207  ss.  VIII,  in.  98.  XI,  77  ss.  X,  35 
ss.  78  ss.  XIII,  38.  ss.  XIV,  12.  160.  180  ss.  239  ss.).  Quae 
cum  nusquam  nisi  ruri  quodaramodo  seruatae  sint,  huius 
est  amantissimus,  hoc,  quotiescumque  se  dat  occasio,  lau- 
dibus  effert.  (III,  2.  85.  169.  190.  223  ss.  VI,  55.  XI,  149  ss. 
X,  299.  XIV,  166 — 171.)  Et  huius  simplicitas  amoenitasque 
et  maiorum  uirtus  unicum  sunt  solacium,  unica  lux,  quae 
desperationi  Iuuenalis,  cui,  „nobilitas  sola  est  atque  unica 
uirtus"  (VIII,  20),  cui  uita  sine  uirtute  nullius  est  pretii 
(VIII,  84,  5.  X,  357  ss.),  affulget  inter  immensam  scelerum 
uim,  ex  qua  emersuros  non  esse  homines  persuasum  ei  est. 

Nullum  igitur  inter  priores  Iuuenalis  satiras  et  poste- 
riores  discrimen  esse,  quod  quidem  suspitionem  diuersoruin 
auctorum  mouere  posset,  et  in  eis,  quae  antea  et  in  eis  quae 
in  hac  ultima  dissertationis  parte,  tractauimus,  reperimus.  Id 

autem,  de  quo  usque  adhuc  semper  constabat  inter  uiros 
doctos,  quodque  ego  longe  absum  ut  infitier  placidiorem 
dico  posteriorum  satirarum  orationem  et  maiorem  ex  parte 
janguorem  et  teporem,  duabus  ex  causis  ne  minimi  quidem 
momenti  est  quod  attinet  ad  nostram  quaestionem:  Primum 
enim  idem  ualet  etiam  in  satt.  VII  et  VHI,  quarum  utra- 
que  commentatio  potius  est  per  otium  excogitata  et  rheto- 
rico  modo  conscripta,  quam  satira  ex  ardenti  indignatione 
atque  ira  oriunda.  Tum  ne  in  omnes  quidem  Ribbeckia- 
narum  declamationum  uituperatio  illa  cadit,  cum  et  sat  XII 
plane  eodem  habitu  sit  ac  V,  et  XV  summae  ac  uere  Iuue- 
nalianae  indignationis  sit  plena. 

BERNHARDVS  LVFVS  DE  VITA  SVA. 


Natus  sum  Francofurti  ad  Moenum  Non.  Mart.  a.  h.  s.  XLII 
patre  Carolo,  matre  Catharina  e  gente  Loreyana,  quos  adhuc 
uiuere  magnopere  gaudeo.  Fidem  profiteor  euangelicam.  Inde  ab 
anno  CIOIOCCCL  frequentaui  patriae  urbis  gvmnasiuin,  quod  usque 
ad  a.  h.  s.  LIII  Th.  Voemelio,  tunc  Io.  Classeno  rectoribus 
florebat.  Instructus  ibi  artibus  liberalibus  uere  a.  h.  s.  LX  ad 
Georgiam  Augustam  academiam  me  contuli  operam  nauaturus  cum 
theologiae  tum  philologiae,  cuius  magnum  amorem  praecipue  I. 
Classeni  et  A.  Fleckeiseni  eximia  disciplina  in  me  excitauerat. 
Biennio  post  Gottinga  relicta  huius  academiae  Rhenanae  ciuibus 
adscriptus  sum. 

Per  hosce  quattuor  studiorum  academicorum  annos  prodocentes 
audivi  primum  Gottingae  Curtium,  Leutschium,  Sauppium 
philologos,  Bertheauum,  Dornerum,  Dunckerum  theologos, 
Waitzium  historicum,  Lotzium,  Ritterum,  Steinium  philo- 
sophos,  tum  Bonnae  Heimsoethium,  Iahnium,  F. Ritschelium, 
Schmidtium,  Schopenum,  Simrockium  philologos,  Camp- 
hausenum,  Plittium,  A.  Ritschelium,  Schlo ttmannum 
theologos,  Springernm  historicum,  Brandisium  philosophum. 
Praeterea  F.  Ritschelii  coinitate  factum  est,  ut  per  annum  exer- 
citationibus  epigraphicis  interessem. 

Quibus  cum  omnibus  gratias  ago  quam  maximas,  tum  praecipue 
0.  Iahnio,  cuius  consilia  ut  summa  nisa  doctrina  ita  liberalissime 
impertita  studia  mea  Iuuenaliana  quam  maxime  adiuuerunt. 

SENTENTXAE   CONTROVERSAE. 


1)  Iuuenalis  satirae  non  accurata  temporum,  quibus  singulae  sunt 
conscriptae,  ratione  habita  in  ordinem  redactae  sunt. 

2)  Iuu.  sat.  X,  84:  „quam  timeo  uictus  ne  poenas  exigat  Aias" 
„uictus",  quod  ex  margine  in  contextum  irrepsisse  puto,  in  „uictor" 
muto. 

3)  Soph.  Oed.  Col.  411  rijg  atjg  vn>  oQyrtg,  aolg  orav  areoaiv  racpoig 
aperte  corrupta  muto  in :  rrjg  ar)g  vny  oqyr\g,  aoov  acpeGrioaiv  racpcav. 

4)  Suet.  Aug.  32,  in:  „Pleraque  pessimi  exempli  correxit,  quae  in 
perniciem  publicam  aut  ex  consuetudine  licentiaque  bellorum 
ciuilium  durauerant  aut  per  pacem  etiam  exstiterant"  uerba 
„correxit,  quae",  quamuis  Memmiano  cum  paucis  aliis  codd.  ad- 
uersante,  cum  deterioribus  codd.  retinenda  sunt. 

5)  Caes.  B.  G.  VII,  20  scribo:  „persuasum  loci  opportunitate,  qui 
se  ipsius  munitione  defenderet." 

6)  Caes.  B.  c.  I.  64  in.  scribo:  ,,cernebatur  equitatus  nostri  proelio 
nouissimos  illorum  premi  uehementer  ac  nonnumquam  interrumpi, 

alias  sustinere  extremum  agmen  atque  inferre  signa "  (codd: 

„ac   nonnumquam  sustinere   extremum   agmen   atque  interrumpi, 
alias  inferri  signa"). 

7)  Ei,  qui  digamma  in  Homeri  editionibus  typis  exprimendum  curant, 
peruersissima  utuntur  ratione. 

8)  Disciplinae  paedagogicae  multo  minus,  quam  opus  est,  operam 
dant  hodierni  philologi. 

